(KUVA: Lehtikuva, Petri Parkkinen / IS)\nJulkaistu: 14.4.2016 15:44\nJos työttömäksi jäänyt saa tilapäistöitä, kannattaako työtä ottaa vastaan?Jos työtön alkaa tehdä keikkahommia, samalla soviteltu päiväraha pienenee, asumistuki pienenee, päivähoitomaksut voivat nousta ja marginaalivero on 40 prosentin kieppeillä.EK:n mukaan 2 500 euroa tienanneen työttömän keikkahommissa iskee iso kannustinloukku, jos tilapäistöistä saa palkkaa 1 200 –2 400 euroa kuukaudessa.Tällöin niin sanottu efektiivinen marginaaliveroaste on yli 100 prosenttia tai lähellä 100 prosenttia. Eli saat tilapäistöistä saman verran tai vähemmän rahaa käteesi kuin työttömänä tukien varassa eläessä.– Käytettävissä olevat tulot pysyvät ennallaan, tai jopa leikkautuvat, mutta ei ainakaan lisäänny, EK:n johtaja Ilkka Oksalahttp://www.iltasanomat.fi/haku/?search-term=Ilkka%20Oksala kertoi.Jos prosentti yli sata, sosiaaliturvalla tienaa paremmin kuin keikkatöillä EK on käyttänyt VATT:n laskelmia kannustinloukuista.Alla olevat kuviot kertovat sen, minkä verran jokaisesta tilapäistöistä tienatusta satasesta jää käteen.Jos prosentti on yli sata, kannustinloukku on enemmän kuin todellinen, ja tilapäistöistä käteen jää vähemmän käteen kuin sosiaaliturvalla elämisestä.Jos prosentti on sata, tilapäistöistä jää yhtä paljon käteen kuin pelkästä sosiaaliturvasta.Kuvioissa esimerkiksi tuhannen euron lisätuloilla on noin 80 prosentin efektiivinen marginaaliveroaste. Tämä tarkoittaa siis sitä, että jokaisesta satasesta jäisi 20 euroa enemmän kukkaroon, tai jokaisesta eurosta 20 senttiä enemmän.Ja esimerkiksi kuvion 60 prosentilla tilapäistöistä tienatusta satasesta jää 40 euroa enemmän kukkaroon.\nLaskelmat näyttävät karusti, että yksinhuoltajalle jäisi 1 200-2 400 euron tilapäistöistä jopa vähemmän rahaa käteen kuin pelkästään työttömyysturvalla ja sosiaalitukien varassa elämisestä.Toisessa esimerkissä työttömän perheellisen käteen jäävät tulot eivät juuri muuttuisi samansuuruisista tilapäistöistä.Neljännes työntekijöistä tienaa alle 2 400 euroa Kannustinloukuissa ei ole tiettyä prosenttirajaa, milloin työtä kannattaa ottaa vastaan. Rajat ovat henkilökohtaisia. Jos prosenttiluku lähentelee sataa, vain harvalla on haluja lähteä töihin, kun saman saa olemalla kotona.– Oleellista on, että töihin menemisestä tulojen pitää selkeästi lisääntyä siihen verrattuna, että on sosiaaliturvan varassa. Järjestelmän pitää olla sellainen, että se palkitsee työnteosta eikä rankaise siitä. Ongelma on kaikkein suurin pienituloisten osalta, EK:n Oksala totesi.Oksalan mukaan kyse ei ole marginaali-ilmiöstä, koska iso osa kokoaikatöissä olevista tienaa alle 2 500 euroa kuukaudessa.– Alle 2 400 euroa kuussa tienaavia on 24 prosenttia kokoaikatyössä olevista, Oksala muistutti.Kannustinloukut ovat etenkin pääkaupunkiseudun ja kaupunkien ongelma korkeampien asumiskulujen takia.– Pääkaupunkiseudulla ja kaupungeissa olisi tarjolla töitä. Auki olevia työpaikkojen määrä on kasvussa samaan aikaan kun työttömyys kasvaa. Tämähän kertoo, että meillä on todellinen kannustinloukkuongelma, Oksala sanoi.Hallitus on luvannut purkaa kannustinloukkuja.Oletko kannustinloukussa? Ota yhteyttä Ilta-Sanomien toimitukseen: uutiset@iltasanomat.fi


Neljä halpaa laitetta, joilla saat parempia muotokuvia | Digi-kuva.fi\nNeljä halpaa laitetta, joilla saat parempia muotokuvia\nVoit nostaa muotokuvasi uudelle tasolle muutamilla edullisilla laitteilla. Tässä on neljä vinkkiä kätevistä laitteista.\ntiistai 17. toukokuuta 2022 teksti H. Anderson\n1. Heijastin pehmentää varjoja\nYksi helpoimmista tavoista saada muotokuviin lisää näyttävyyttä on käyttää kuvattaessa heijastinta.\nVoit joko pitää heijastinta edessäsi yhdellä kädellä, kun käytät kameraa toisella kädellä, tai voit pyytää kaveria pitelemään sitä ja kallistamaan sitä itseesi päin.\nSe tuottaa kauniimman valaistuksen erityisesti kirkkaassa keskipäivän päivänvalossa, jolloin kontrasti on suuri ja mallin silmäkulmiin syntyy usein tummia varjoja.\nValkoinen heijastin voi pehmentää kuvan tummia alueita, jolloin kuvista tulee kauniimpia ja hyvin valaistuja.\nHeijastimia on usein saatavana sarjoina, joissa on myös hopean- ja kullanväriset versiot, joilla kohteen voi valaista eri tavoin.\n>Lue lisää Tee oma heijastin lähes ilmaiseksi\nTätä prismaa on käytetty luovasti niin, että se näyttää luovan silmälasit mallin silmien päälle. Jos prismaa ei ole, voit käyttää muita lasiesineitä upeiden tehosteiden tekemiseen – esimerkiksi hillopurkkia.\nJos haluat muotokuviisi vielä enemmän luovia tehosteita, voit kokeilla prismaa valokuvatessasi.\nPrismaa voidaan käyttää niin, että kuvataan suoraan sen läpi, tai sitten sillä voidaan hajottaa esimerkiksi auringon tai lampun valoa.\nJälkimmäinen voi luoda muotokuviin kauniin ja luovan sateenkaaritehosteen.\nToinen keino muotokuvien parantamiseen on lisätä kuviin väriä värikalvoilla. Niiden avulla voit luoda kuviisi jännittäviä väriteemoja käden käänteessä.\nVärikalvot toimivat siten, että ne asetetaan valonlähteen, kuten salaman, eteen valon värin muuttamiseksi.\nSaatavana on monia eri värejä, kuten sininen ja oranssi. Niitä voidaan käyttää myös välttämään sekavaloa, jolloin värikalvo auttaa yhdistämään keinovalon ja luonnonvalon.\n> Lue lisää Valitse oikea salama\nKäyttämällä mallia lähimpänä olevassa päävalossa sinistä värikalvoa, hänet on pystytty valaisemaan sinisellä valolla. Kauempana olevan salaman violetti värikalvo luo puolestaan hienon reunavalon.\nToimiva vinkki parempien muotokuvien ottamiseen kotistudiossa tai liikkeellä ollessa on taustakankaan käyttö.\nNiitä on nimittäin saatavana sekä kiinteinä rullina valokuvausstudioille että pienempinä ja kannettavina kangasrullina, jotka voidaan kiinnittää jalustaan.\nTaustakankaan avulla voi luoda muotokuvia, joista on vaikea irrottaa katsettaan.\nKäytä vastavärejä kuvan katseenvangitsijana – esimerkiksi violetti tausta saa mallin keltaisen mekon erottumaan vieläkin selvemmin.\nSaatavana on myös ainutlaatuisia käsinmaalattuja taustakankaita, joiden avulla saat upeita muotokuvia.


Pasi Mäenranta ihmetteli vaalimielipiteessään (L-S 12.3.) sitä, miten turvapaikanhakija ja maahanmuuttaja -nimikkeet oli sekoitettu raumalaisessa tilaisuudessa.\nSamoin Mäenranta korosti sitä, että hänen edustamaansa puoluetta syytetään perusteetta maahanmuuttovastaiseksi.\nTermien pyörittely tässä yhteydessä on Mäenrannalta turhaa saivartelua. Toisaalla kirjoituksessa todetaan, että turvapaikanhakijat muuttavat Raumalle kunnan elätettäväksi, eikä siten jää epäselväksi, mitä mieltä Mäenranta heistä on: Raumalle saa tulla, mutta vain, jos on jollain tavalla meille hyödyksi, työllistyy ja maksaa veroja.\nTämä näkemys unohtaa sen, että toimiakseen osana yhteiskuntaa ihmisen on koettava olevansa turvas-sa.\nKaikki ihmiset yksilöinä ja kaikki yhteiskunnallinen toiminta on hinnoiteltavissa.\nOli sitten kyse vanhuksen toistuvasta ambulanssin soittamisesta yksinäisyyttä lievittämään, lapsen kriisiluonteisesta huostaanotosta tai maahanmuuttajan kotouttamisesta sopeutumisvaikeuksineen kaikkineen, on kaikelle määriteltävissä hinta.\nOn kuitenkin väärin hävittää inhimillinen kokemus ja kärsimys hintalapun alle.\nTurvapaikanhakijat eivät tule Raumalle siksi, että tämä kaupunki olisi jollain tavalla ylivertaisen erinomainen paikka elää. He tulevat tänne ensisijaisesti siksi, että kotimaassa voi joutua ammutuksi kadulle. Euroopan lähialueilla, ei niin kovin kaukana meistä, tapahtuu hirveyksiä.\nTästä syystä Rauman on jatkossakin kannettava vastuunsa Suomeen saapuvista turvapaikanhakijoista ja tarjottava kaupunkiin saapuville ihmisille uusi mahdollisuus turvalliseen elämään. Valtuuston viimeksi käsitellessä tätä vastuunkantoa Mäenranta jäi eriävine mielipiteineen onneksi vähemmistöön.\nElina Helamaa (vihr.), Rauma


Lehdistö Pyynikin kesäteatteri\nEtusivu › Lehdistö\nLehdistötiedotteet ja kuvapankki on tarkoitettu lehdistölle ja muuhun tiedotustoimintaan.\nKuvien yhteydessä on mainittava kuvaajan nimi ja se, että ne ovat Pyynikin kesäteatterista sekä mahdollisuuksien mukaan kuvassa olevat näyttelijät ja esityksen nimi. Kuvapankin kuvat ovat painokelpoisia.\nTarkempia ohjeita, lisätietoja, lehdistölippuja, kuvia ja muuta materiaalia voi pyytää sähköpostitse: posti(at)pyynikinkesateatteri.fi tai puhelimitse 045 263 3088 /Hannele Sulin.\nPyynikin kesäteatterin Suomen hevosessa Äiten roolissa Mari Turunen\nPyynikin kesäteatterissa saa 8.7.2022 ensi-iltansa Sirkku Peltolan menestyskomedia Suomen hevonen. Miehityksessä on tuotannollisista syistä tehty muutoksia. Äiten roolissa nähdään Mari Turunen Tampereen Teatterista ja KK:n roolissa Petra Ahola Tampereen Työväen Teatterista.\nMuissa rooleissa ovat Tuire Salenius (Aili) ja Juhani Laitala (Lassi) sekä Miia Selin (Jaana) ja Aimo Räsänen (Kai) ja Teija Auvinen (Mervi) Tampereen Työväen Teatterista. Näytelmä on Pyynikin kesäteatterin, Tampereen Työväen Teatterin ja Tampereen Teatterin yhteistuotanto.\nKesän toinen uutuus on nuorisomusikaali Groove, jonka ensi-iltaa juhlitaan 14.6.2022. Marika Vapaavuoren käsikirjoittama ja ohjaama musikaali on Pyynikin kesäteatterin ja Tampereen yhteiskoulun lukio TYK:n yhteistuotanto. Ilmaisutaidon opiskelijoiden lisäksi näyttämöllä nähdään tähtiluokan näyttelijät Lari Halme, Petra Karjalainen (TTT) ja Verneri Lilja.\n”Pyynikin kesäteatterin uutuudet kiinnostavat ja lippujen ennakkovarausaste on korkea. Odotamme menestyksekästä kesää 2022”, toteaa Pyynikin kesäteatterin johtaja Kai Hintsanen. ”Ensi-iltojen tuotanto etenee suunnitellusti. Suomen hevosen ensimmäinen harjoitusjakso Tampereen Työväen Teatterilla päättyi juuri ja nuorisomusikaali Grooven työryhmä on aloittelemassa harjoituksia vuoden vaihteen jälkeen.”\nLisätiedot Pyynikin kesäteatterin johtaja Kai Hintsanen,\nkai.hintsanen@pyynikinkesateatteri.fi, puh. 050 344 6215\nHaastattelupyynnöt Hannele Sulin, hannele.sulin@pyynikinkesateatteri.fi, puh. 045 263 3088\nMediatiedote 7.10.2021, julkaisuvapaa kello 12.00\nSuomen hevonen ja nuorisomusikaali Groove Pyynikin kesäteatteriin\nKesällä 2022 Pyynikin kesäteatterissa nähdään jälleen monipuolinen ohjelmisto. Ensimmäisenä julkistetaan kesän uutuusnäytelmät. Ensi-iltaan tulevat kantaesityksenä nuorisomusikaali Groove 14.6.2022 ja lähes 20 vuoden jälkeen odotetun paluun tekevä Suomen hevonen 8.7.2022.\n”Edelliskesän tapaan Pyynikin kesäteatteri, Tampereen Työväen Teatteri ja Tampereen Teatteri tekevät yhteistyötä. Suomen hevonen on kolmen teatterin yhteistuotanto”, kertoo Pyynikin kesäteatterin johtaja Kai Hintsanen. ”Nuorisomusikaali Groove puolestaan on Pyynikin kesäteatterin ja Tampereen yhteiskoulun lukio TYK:n yhteistuotanto.”\nNuorisomusikaali Grooven käsikirjoittaa ja ohjaa Marika Vapaavuori. Näin hän kuvailee odotuksiaan: ”Tällaisen valtavan innostuneen ja lahjakkaan nuorisoryhmän toteuttama esitys Pyynikillä on ennenkokematon ja ainutlaatuinen juttu. Odotan kesää innolla! Luvassa on nuoren energian ryöppy, jonka uskon tarttuvan myös yleisöön."\n”Lukioomme hakeutuu runsas joukko taiteellisesti lahjakkaita nuoria, joille haluamme antaa mahdollisuuden tutustua myös taiteen ammatilliseen työhön. Koulun ja taidelaitosten yhteistyö mahdollistaa työelämätutustumisen parhaalla mahdollisella tavalla”, luonnehtii TYK:n rehtori Tuija Flinck musikaalin merkitystä.\nIlmaisutaidon opiskelijoiden lisäksi näyttämöllä nähdään tähtiluokan näyttelijät Lari Halme, Petra Karjalainen (TTT) ja Verneri Lilja. Nuorisomusikaalin lavastaa Juho Lindström.\nSuomen hevonen ja kaivattu Kotalan perheen paluu toteutuu\nSirkku Peltolan alkuperäinen Suomen hevonen nousee näyttämölle nyt ensi kertaa Tampereella sitten vuoden 2005. Pääsemme näkemään Äiten (Maria Aro), Ailin (Tuire Salenius), Jaanan (Miia Selin) ja Kain (Aimo Räsänen) paluun. Työryhmään liittyvät freelancer-näyttelijä Juhani Laitala, Mari Turunen Tampereen Teatterista sekä Teija Auvinen TTT:stä.\nKäsikirjoitus ja ohjaus on Sirkku Peltolan, ja hän tuo Pyynikille mukanaan luottovisualistinsa lavastussuunnittelija Hannu Lindholmin ja pukusuunnittelija Marjaana Mutasen. Äänisuunnittelija on Jarkko Tuohimaa ja ohjaajan assistentti Timo Saari.\n“Jälleenkohtaaminen näiden juurevien näyttelijöiden kanssa hätkähdytti näytelmän lukuharjoituksessa. Osa heistä tosiaan puki aiemmin samat roolivetimet päälleen kymmenen vuoden ajan”, sanoo Sirkku Peltola. “Eniten tällä välin on muuttuneet katsojien silmät. On suurenmoista huomata, että miten paljon maailma on muuttunut, ja toisaalta miten vähän.”\nTämän päiväisessä lehdistötilaisuudessa vieraili myös Pyynikin kesäteatterista mahdollisesti roolia hakeva suomenhevonen Päämies.\nPyynikin kesäteatterin johtaja Kai Hintsanen, kai.hintsanen@pyynikinkesateatteri.fi, puh. 050 344 6215\nLiput Lippu.fi, kulttuurimyymälä Aplodi ja Pyynikin kesäteatterin ryhmämyynti\nMediatiedote 12.5.2021, julkaisuvapaa kello 12.00\nMediatiedote 5.5.2021, julkaisuvapaa kello 12.00\nPyynikin kesäteatterin esityskausi käynnistyy 16.6.2021 hersyvän hauskan Tohvelisankarin rouvan ensi-illalla. Tohvelisankarin rouva on Pyynikin kesäteatterin, Tampereen Teatterin ja Tampereen Työväen Teatterin yhteistuotanto, joka saa uuden raikkaan ilmeen ohjaaja-käsikirjoittaja Antti Mikkolan käsittelyssä.\nNimiroolissa tohvelisankari Aadolfina loistaa Tom Lindholm ja hänen elämänjanoisena nuorikkonaan nähdään Piia Soikkeli. Muissa rooleissa ovat Ola Tuominen, Aimo Räsänen, Pia Piltz, Arttu Ratinen, Karoliina Kudjoi, Pyry Kähkönen, Inke Koskinen, Esme Kaislakari ja Henry Pöyhiä.\nTohvelisankarin esityksistä pyörivässä ja katetussa katsomossa pääsee nauttimaan aina 14.8.2021 asti.\nKantaesitysmusiikkikomedia Pesänjako on ensi-illassa 9.7.2021. Marika Vapaavuoren ohjaamassa ja Lari Halmeen tähdittämässä rikoskomediassa kuullaan Tuure Kilpeläisen & Kaihon Karavaanin kaikki suurimmat hitit. Rooleissa nähdään myös Sari Siikander, Ville Majamaa, Mari Turunen, Senni Raappana, Louie So ja Pasi Sarikoski. Vauhdikas tarina ja sielukas musiikki takaavat taatusti mukaansa tempaavan kesäteatterielämyksen.\nPesänjaon esitykset ovat heinäkuussa 25.7.2021 saakka.\nLapsiakaan ei Pyynikin kesässä ole unohdettu - lastennäytelmä julkistetaan ensi viikolla.\nPyynikin estradilla esiintyvät elokuussa muiden muassa Jarkko Ahola, Club for Five ja Steve´n´Seagulls. Kesän päättää elokuun viimeisenä viikonloppuna ensi kertaa järjestettävä Festivaali, uusi mainstream- ja indiemusiikin boutique-festivaali. Festivaalissa nähdään ja kuullaan Olavi Uusivirtaa, Maustetyttöjä ja Erika Vikmania, monen muun kovan artistin ohella.\nMediatiedote 7.12.2020, julkaisuvapaa kello 12.00\nRooleissa nähdään mm. Lari Halme, Ville Majamaa, Sari Siikander, Mari Turunen ja Senni Raappana.\nPesänjaon on kirjoittanut muiden muassa Samppalinnassa esitetyn hittikomedia Rakkauden autokorjaamon tekijäkolmikko Jani Karvinen, Sami Hintsanen ja Ville Pusa. “Mahtavaa aloittaa yhteistyö legendaarisen Pyynikin kesäteatterin kanssa”, toteaa Ville Pusa. ”Upea miljöö ja hieno näyttelijäkaarti luovat loistavat puitteet tälle uutuusnäytelmällemme.”'\nPesänjaon esitykset ovat Pyynikin kesäteatterissa 8.-25.7.2021. Ensi-ilta on perjantaina 9.7.2021 kello 18.00.\nPesänjaon esityskauden jälkeen ohjelmistossa jatkaa Tohvelisankarin rouva.\nLiput Lippupisteen kanavissa sekä Tampereella Kulttuurimyymälä Aplodissa ja Pyynikin kesäteatterissa.\nTiedote 21.10.2020, julkaisuvapaa kello 12.00\n“Teksti on älyttömän hauska ja istuu hienosti Pyynikille. Upean näyttelijäryhmän kanssa\nnäytelmä saa aivan uuden kierteen, kun katsomo pyörii ja Jotunin huumori saa paitsi\nentistä enemmän fyysistä ulottuvuutta, myös autenttisen maiseman”, Mikkola lupaa.\nRahan ja rakkauden teemoja humoristisesti ruotiva teos on hersyvän hauska ja moderni.\nPyynikin kesäteatterissa tohvelisankari Aadolfina nähdään itseoikeutetusti rakastettu\nTom Lindholm ja hänen tiukkailmeisenä Juulia-nuorikkonaan Tampereen\nTeatterin Piia Soikkeli.\nPyynikin kesäteatterisäätiön johtaja Kai Hintsanen puh. 050 344 6215\nTampereen Teatterin johtaja Mikko Kanninen puh. 050 532 6500\nTampereen Työväen Teatterin johtaja Otso Kautto puh. 040 757 2256\nTIEDOTE 25.3.2020, julkaisuvapaa heti\nPyynikin kesäteatteri täyttää 65 vuotta kesäkuussa 2020\nJuhlavuoden esityskauden valmistelu jatkuu suunnitelmien mukaan\nPyynikin kesäteatteri valmistautuu 65-vuotisjuhlakauteensa poikkeusolosuhteissa, mutta luottavaisin mielin. Tulevan kesän esitysten valmistelua jatketaan noudattaen voimassa olevia viranomaismääräyksiä. Tämänhetkisen tiedon mukaan Ihanat naiset rannalla (9.6.-8.8.2020) sekä Maukan ja Väykän kesä (2.7.-4.8.2020) pystytään toteuttamaan suunnitellusti.\n- Teemme kaikkemme, jotta pystymme kesällä tarjoamaan elämyksiä yleisölle ja työtä alan ammattilaisille, joista useita on nyt kohdannut työttömyys tai lomautus. Toivottavasti myös onni on puolellamme niiltä osin kuin emme itse pysty tilanteeseen vaikuttamaan, kommentoi kesäteatterin toiminnanjohtaja Hanna Suurhasko.\nKesäteatteritoiminta Tampereen Pyynikillä käynnistyi jo vuonna 1948 nimellä Tampereen Kesäteatteri. Tampereen Teatterikerho ry:n ottaessa vetovastuun vuonna 1955 nimi vaihtui Pyynikin kesäteatteriksi. Avajaisohjelmistona oli Teuvo Pakkalan Tukkijoella.\nTeatterissa on sen historian aikana vieraillut yli 3,3 miljoonaa katsojaa, vuodesta 1959 alkaen istuen Euroopan ensimmäisessä pyörivässä ulkoilmakatsomossa. Vastuu teatterin toiminnasta siirtyi Pyynikin kesäteatterisäätiölle vuonna 2001. Menestyksekkäinä toimivuosinaan kesäteatterisäätiö tukee tamperelaista teatteritoimintaa apurahoin.\nKesällä 2020 Pyynikin kesäteatteri muuttuu kesäparatiisiksi, kun Ihanat naiset rannalla -näytelmän mukana matkataan idylliseen saaristoon. Monika Fagerholmin esikoisromaaniin perustuva Elisa Salon dramatisoima teos on oivaltava kuvaus uusista tuulista 60-luvun kesähuvilayhteisössä. Ajankuva tulee esiin puvustuksen, lavastuksen ja jopa autojen myötä. Näytelmän aihe on kuitenkin ajaton. Nuorena perheen perustanutta Bellaa houkuttaa uusien naapurien huoleton elämäntyyli, mutta kaikki eivät suhtaudu muutokseen myönteisesti. Kun naapureitaan ei voi valita, miten toimivat ystävyys, yhteistoiminta ja avunanto?\n- Bellan kokema kaipuu ikuiseen kesään, ikuiseen rakkauteen, ikuiseen nuoruuteen ja ihanaan elämään, on jotain mihin jokainen voi ainakin hetkittäin samaistua, ohjaaja Tommi Kainulainen kuvailee.\nIhanat naiset rannalla -näytelmän rooleissa nähdään mm. Maija Andersson, Kai Bäckström, Rebecca Viitala, Tommi Raitolehto, Mi Grönlund ja Riikka Papunen. Esitykset 9.6.-8.8.2020.\nPyynikin kesäteatterin ohjelmistoon tulee myös koko perheen teatteriesitys Maukan ja Väykän kesä. Timo Parvelan suosituista lastenkirjoista tutut hahmot nähdään ensimmäistä kertaa kesäteatterissa. Maukka-kissan rooliin astuu Minna Kivelä ja Väykkä-koirana häärii Topi Kohonen. Esitykset 2.7.-4.8.2020. Teos on Pyynikin kesäteatterin ja Suomen Kiertueteatterin yhteistuotanto.\nTIEDOTE 10.12.2019, julkaisuvapaa heti\nPyynikin kesäteatterissa nähdään ensi kesänä Maukan ja Väykän kesä\nVastikään Pro Finlandia -kunniamerkillä palkitun kirjailija Timo Parvelan suosittuihin lastenkirjoihin perustuvan Maukan ja Väykän kesä -näytelmä saa kantaesityksensä Pyynikin kesäteatterissa kesällä 2020.\nNäytelmän dramatisoinnista ja ohjauksesta vastaava Suomen Kiertueteatterin johtaja Janne Jämsä odottaa ensi kesää malttamattomana.\n– Jälleen kerran saimme parhaat mahdolliset näyttelijät mukaan tuotantoomme. Lavalla nähdään neljä monipuolista ja äärimmäisen ammattitaitoista näyttelijää, Jämsä kertoo.\nMaukka-kissana Pyynikin kesäteatterissa nähdään näyttelijä Minna Kivelä. Lapsiperheille Kivelä on tuttu muun muassa Yleisradion suositusta lastensarjasta Närpiäiset sekä muutaman vuoden takaisesta joulukalenterista Huiman hyvä joulu!\nEnsi kesää Kivelä odottaa innostunein mielin.\n– Pääsen vierailemaan ensimmäistä kertaa Pyynikin kesäteatterissa, mutta myös Tampereella, Kivelä sanoo.\nTulevan kesän kissan rooliaan Kivelä odottaa myös erityisesti.\n– Saa nähdä millainen kissa se Maukka oikein on, ja kuka sen kissan hännän lopulta nostaa, nauraa Kivelä.\nVäykkä-koiran rooliin astuu tällä hetkellä Vaasan kaupunginteatterissa näyttelevä Topi Kohonen. Vuonna 2014 Nätyltä (Tampereen yliopiston teatterityön tutkinto-ohjelma) valmistunut Kohonen on viime vuosina näytellyt lukuisissa koko perheen näytelmissä ympäri Suomen, joista viimeisimpänä Herra Hakkarainen ja seitsemän ihmettä -näytelmän nimiroolissa Vaasan kaupunginteatterissa.\nUseissa sivurooleissa nähdään muun muassa Nätyn Hair-musikaalin yhtä pääroolia näytellyt ja tänä syksynä Kansallisteatterin Otteita-näytelmässä vieraillut Heli Hyttinen sekä Turusta Tampereelle siirtynyt ensimmäisen vuoden nätyläinen Esme Kaislakari.\nSuomen Kiertueteatteri on kesästä 2018 lähtien ollut Pyynikin kesäteatterin koko perheen näytelmien tuotantokumppani. Viime kesänä Pyynikillä nähty Tatun ja Patun Suomi keräsi 11 830 katsojaa.\n– Katsojilta saamamme innostunut palaute ja loppuunmyydyt katsomot kertoivat siitä, että tämänkaltaiselle ammattilaisten tuottamalle koko perheen teatteritarjonnalle on kysyntää. Koko perheen kesäteatterituotannosta on tullutkin yksi vuotuisista päätuotannoistamme, kertoo Jämsä.\nMaukan ja Väykän kesä Pyynikin kesäteatterissa 2.7.-4.8.2020.\nLiput myynnissä Lippupisteessä (peruslippu 18,50 €/perhelippu (4 hlöä) 65,00 € + toimitusmaksut alk. 1€ www.lippu.fi)\nsekä Tampereella Kulttuurimyymälä Aplodissa ja Pyynikin kesäteatterin ryhmämyynnissä (peruslippu 16,00 €/perhelippu (4 hlöä) 59,00 €).\np. 044 292 5694\nTIEDOTE 31.10.2019, julkaisuvapaa heti\nTamperelaiset kesäteatterit jatkavat yhteistyötä\nKesäTREatteri-kimppalippua saatavilla rajoitettu erä 1.11.2019 alkaen\nPyynikin kesäteatteri, Tampereen Komediateatteri ja Viikinsaaren kesäteatteri jatkavat yhteistyötä. Teatterien yhteinen KesäTREatteri-kimppalippu sai innostuneen vastaanoton ja tulee nyt saataville myös ensi kesälle.\nKesäTREatteri-kimppalippu 2020 sisältää teatterikäynnin Tampereen Komediateatterin näytelmässä Korpelan kujanjuoksu, Viikinsaaren kesäteatterin musiikkikomediassa Tulitikkuja lainaamassa sekä Pyynikin kesäteatterin näytelmässä Ihanat naiset rannalla. Kimppalippua on myynnissä rajoitettu sadan kappaleen erä 99,00 euron hintaan ja se on saatavilla kaikista kolmesta teatterista, kunnes erä on myyty loppuun.\n”Saimme todella hyvää palautetta vuosi sitten käyttöön otetusta kimppalipusta, jota ostettiin sekä itselle että lahjaksi. Moni asiakas on sanonut, että ilman sitä ei olisi ehkä käynyt kolmessa kesäteatterissa, mutta kesän jälkeen oli todella tyytyväinen koettuaan kaikki nämä erilaiset esitykset”, kertoo Pyynikin kesäteatterin toiminnanjohtaja Hanna Suurhasko.\nKesäTREatteri-kimppalipulla enemmän teatterielämyksiä\nViikinsaaren kesäteatterin kesän 2020 musiikkikomedia Tulitikkuja lainaamassa on ratkiriemukas veijaritarina. Tulitikkuja naapurista lainaamaan lähtevä Antti Ihalainen päätyykin Jussi Vatasen kanssa kosiomatkalle, jossa yllättävät käänteet seuraavat toisiaan. Kun väärinkäsitysten värittämät tarinat matkasta kulkevat kotiin ennen veijareita, hyviä selityksiä vaaditaan. Klassikkonäytelmässä liikutaan vallattomalla 1920-luvulla ja musiikkina tullaan kuulemaan mm. Alfred J. Tannerin iskelmiä. Teoksen ohjaa Hanno Eskola ja rooleissa nähdään mm. Turkka Mastomäki, Anneli Ranta ja Jarkko Tiainen. Teatterilippu\nsisältää laivamatkat Viikinsaareen.\nPyynikin kesäteatterin näytelmä Ihanat naiset rannalla kertoo kahden perheen ystävystymisestä saariston idyllisessä kesäparatiisissa 1960-luvulla. Monika Fagerholmin kirjaan perustuvassa teoksessa nuorena perheen perustanutta Bellaa houkuttelee uusien naapurien elämäntapa, jota arkiset askareet eivät tunnu rasittavan. Kukapa ei pyykinpesun sijaan mieluummin nauttisi drinkeistä ja auringon lämmöstä rantakalliolla? Huolettoman elämänmenon alla kytee kuitenkin jännitteitä, sillä aurinko tuo aina esiin myös varjot. Teoksen on dramatisoinut Elisa Salo, sen ohjaa Tommi Kainulainen ja rooleissa ovat mm. Maija Andersson, Kai Bäckström ja Riikka Papunen.\nTampereen Komediateatteri tuo näyttämölleen kantaesityksen Heikki Luoman ja Jukka Mäkisen televisiosarjasta Korpelan kujanjuoksu. Kun työtön, melkein ammattikoulun käynyt asentaja Jaska Alho löytää korjattavaksi tuodun auton takapaksista salkullisen rahaa, alkaa melkoinen kilpajuoksu, sillä rahoille ilmaantuu muitakin ottajia. Samaan aikaan Anssi Korpela ja Miisa Perttula yrittävät estää kaivosyhtiötä muuttamasta Etelä-Suomen suurinta suota kaivokseksi. Taistelussa luonnon puolesta ovat oveluus ja salkullinen rahaa tarpeen. Teoksen dramatisoi ja ohjaa Jukka Mäkinen. Rooleissa esiintyvät mm. Esa Latva-Äijö, Janne Kataja, Karoliina Vanne ja Tuija Vuolle.\nTiedote 22.8.2019, vapaa julkaistavaksi heti\nIhanat naiset Pyynikin kesäteatterissa 2020\nPyynikin kesäteatterissa nähdään ensi kesänä uusi sovitus näytelmästä Ihanat naiset rannalla. Monika Fagerholmin samannimiseen kirjaan perustuvan teoksen dramatisoi Elisa Salo ja ohjaa Tommi Kainulainen.\n- Ihanien naisten tekeminen kesäteatteriin on unelmani jo yli kymmenen vuoden takaa. On hienoa, että pääsemme sen vihdoin Elisan kanssa toteuttamaan. Bellan kokema kaipuu ikuiseen kesään, ikuiseen rakkauteen, ikuiseen nuoruuteen ja ihanaan elämään, jota eletään jossain toisaalla, on jotain mihin jokainen voi ainakin hetkittäin samaistua, ohjaaja Tommi Kainulainen kuvailee.\nMonika Fagerholmin vuonna 1994 julkaistu esikoisromaani on käännetty yhdelletoista kielelle. Lisäksi se on ilmestynyt elokuvana. Teatterilavalla Ihanat naiset rannalla -teos on nähty aiemmin vain Kemin kaupunginteatterissa, jossa se sai kantaesityksen vuonna 2015.\n- Ihanat naiset rannalla sopii loistavasti Pyynikin upeisiin maisemiin ja pyörivän katsomon ympärille. Kahden komediakesän jälkeen haluamme tarjota yleisölle taas jotain erilaista. Näytelmä tuo iloisen tuulahduksen 60-luvulta, mutta muistuttaa ettei kiiltokuvaelämä koskaan ole niin virheetöntä kuin päällepäin näyttää, kertoo Pyynikin kesäteatterisäätiön toiminnanjohtaja Hanna Suurhasko.\nNäytelmän esityskausi on 9.6.-8.8.2020 ja sen lipunmyynti alkaa tiistaina 15.10.2019.\nRyhmävarauksia (yli 30 henkilöä) otetaan vastaan jo lokakuun alusta alkaen.\nTeoksen muu taiteellinen työryhmä ja näyttelijäkiinnitykset julkaistaan syksyn aikana.\nIhanat naiset rannalla -näytelmän tekijänoikeuksia valvoo Näytelmäkulma - Nordic Drama Corner Oy.\nPyynikin kesäteatterissa nähdään kesällä 2020 myös Suomen Kiertueteatterin ja Pyynikin kesäteatterin yhteistuotantona toteutettava koko perheen näytelmä, joka julkaistaan lokakuussa 2019.\nTiedote 13.8.2019, vapaa julkaistavaksi heti\nPYYNIKIN KESÄTEATTERIN ESITYKSISSÄ YHTEENSÄ 41 032 KATSOJAA\nVirta vie Pyynikille -festivaali valtaa kesäteatterin 14.-18.8.2019\nPyynikin kesäteatterin esityskausi päättyi lauantaina 10.8.2019, kun Nuotin vierestä -ihmissuhdekomediasta nähtiin viimeinen näytös. Tänä kesänä ohjelmistossa oli Nuotin vierestä -näytelmän lisäksi koko perheen teatteriesitys Tatun ja Patun Suomi. Teatteriesityksiä seurasi yhteensä 41 032 katsojaa.\nKotimaisesta Nuotin vierestä -kantaesityksestä nautti 29 202 katsojaa.\n- Saimme katsojilta upeaa palautetta, esimerkiksi että ”ei kyllä mennyt yhtään nuotin vierestä vaan suoraan sydämeen”, Pyynikin kesäteatterisäätiön toiminnanjohtaja Hanna Suurhasko iloitsee ja jatkaa:\n- Emme aivan saavuttaneet tuotannon katsojatavoitetta, mutta olen ylpeä uuden komedian onnistumisesta ja varma, että aiempien Pyynikin kesäteatterin kantaesitysten tavoin teos jatkaa elämäänsä Suomen teatterilavoilla.\nSuomen Kiertueteatterin ja Pyynikin kesäteatterin yhteistuotantona toteutettu Tatun ja Patun Suomi -näytelmä saavutti suuren suosion ja kaikki 16 esitystä olivat lähes loppuunmyytyjä. Esityksen näki 11 830 katsojaa.\n- Tatun ja Patun suosio yllätti erittäin positiivisesti! Esitys keräsi paljon kiitosta niin kriitikoilta kuin eri ikäisiltä katsojiltakin, ja erinomaiset näyttelijämme saivat ansaittua suitsutusta osakseen. Lisäksi näytelmää kiiteltiin osuvaksi koko perheen näytelmäksi, sillä sen parissa viihtyi aidosti koko perhe, näytelmän ohjaaja Janne Jämsä summaa.\nPyynikin kesäteatterin vuoden 2020 ohjelmisto julkistetaan viikolla 34.\nKesän päätteeksi progea, cover-tulkintoja, stand up -komediaa ja uutta poppia\nKesäteatterikauden päätteeksi jo perinteeksi muodostunut Virta vie Pyynikille -festivaali valtaa kesäteatterin 14.-18.8.2019.\n- ke 14.8.2019 Wigwam Experience, Death Hawks\n- to 15.8.2019 Beatline, Aron & Cool Company\n- pe 16.8.2019 Iisa, Annukka ja Sasja\n- la 17.8.2019 Komediafestivaali On The Road: Ilari Johansson, Riku Suokas, Niko Kivelä, André Wickström\n- su 18.8.2019 kello 15.00 Teemu Roivainen, Angelika Klas + HT Combo\n- su 18.8.2019 kello 19.00 Jarkko Ahola *loppuunmyyty*\nVirta vie Pyynikille -festivaalin ennakkoliput ovat myynnissä Lippupisteessä sekä Tampereella Kulttuurimyymälä Aplodissa ja Pyynikin kesäteatterin ryhmämyynnissä. Lipunmyynti teatterilla tuntia ennen konserttien alkamista.\nTiedote 15.7.2019, julkaisuvapaa heti\nPYYNIKIN KESÄTEATTERI TEKEE HYVÄÄ\nTiedote 2.7.2019, vapaa julkaistavaksi heti\nLASTENKIRJOISTA TUTUT TATU JA PATU VALTAAVAT PYYNIKIN KESÄTEATTERIN\nTatun ja Patun Suomi -näytelmä Pyynikin kesäteatterissa 4.7.-5.8.\nRakastetut lastenkirjahahmot Tatu ja Patu seikkailevat Suomen Kiertueteatterin ja Pyynikin kesäteatterin koko perheen näytelmässä heinäkuussa.\nAino Havukaisen ja Sami Toivosen kirjaan perustuvassa Tatun ja Patun Suomi -näytelmässä päärooleissa nähdään DragonSlayer666-nettisarjastaan tunnettu Samuel Kujala sekä Tampereen Työväen Teatterin näyttelijä Verneri Lilja.\nValkokankailla 2016 naurattanut parivaljakko on nyt mahdollista nähdä ensimmäistä kertaa kesäteatterin lavalla.\n- Tatun ja Patun tuominen Pyynikin kesäteatteriin on äärimmäisen suuri kunnia, sillä Tatu ja Patu saavat nyt ensimmäisen oman kesäteatterisovituksensa, kertoo näytelmän ohjaaja Janne Jämsä.\n- Olen todella iloinen, että yhteistyömme Suomen Kiertueteatterin kanssa jatkuu myös tänä kesänä. Tatu ja Patu ovat oman perheeni lastenkirjasuosikkeja ja odotamme innolla outolalaisten näkemistä Pyynikin kesäteatterissa, sanoo Pyynikin kesäteatterin toiminnajohtaja Hanna Suurhasko.\nNäytelmä seuraa alkuperäisteoksen tavoin Tatun ja Patun seikkailua Suomessa. Havukaisen ja Toivosen samannimisen kirjan pohjalta näytelmän on dramatisoinut Sami Rannila. Kujalan sekä Liljan lisäksi näyttämöllä nähdään useissa sivurooleissa Jenni Helenius sekä Inke Koskinen.\nTatun ja Patun Suomi saa ensi-iltansa Pyynikin kesäteatterissa 4. heinäkuuta.\nLipunmyynti: Lippu.fi sekä Tampereella Kulttuurimyymälä Aplodi ja Pyynikin kesäteatterin ryhmämyynti\nSuomen Kiertueteatteri, Janne Jämsä, janne@tuottajanne.com\nTiedote 4.6.2019, vapaa julkaistavaksi heti\nKOTIMAISESTA KOMEDIAUUTUDESTA NAUTITAAN 60 VUOTTA TÄYTTÄVÄN KATSOMON KYYDISSÄ\nPYYNIKIN PYÖRIVÄ KATSOMO 60-VUOTTA\nTiedote 8.5.2019, julkaisuvapaa heti\nPYYNIKIN KESÄTEATTERISÄÄTIÖN APURAHAT 2019\nPyynikin kesäteatterisäätiö on jakanut teatterialan apurahoja yhteensä 20 000 eurolla.\nApurahoja myönnettiin esitysten toteutuksen lisäksi teatterialalla työskentelyä ja esittävien taiteiden ajankohtaisia aiheita esiin nostaviin hankkeisiin. Jakoperusteissa kiinnitettiin huomiota vapaan kentän ja erityisen niukin resurssein toimivien yhteisöjen tukemiseen. Lisäksi arvioitiin apurahan merkittävyyttä suunnitelman toteutumiselle. Myönnetyt apurahat olivat suuruudeltaan 2 000 – 5 000 euroa.\nHaiharan nukketeatteri: nukketeatteriesityksen tuotantoon 50-vuotisjuhlavuonna 2019.\nKehitysvammaisteatteriyhdistys La Strada ry: 10-vuotisjuhlaesityksen Siunattu hulluus tuotantoon vuonna 2019.\nMusiikkiteatteri Valkia: luento- ja keskusteluiltoihin teatterialan teemoista.\nTeatteri 2.0 / Kulttuuri- ja teatteriyhdistys Kaksikko ry:\ntaiteellis-tutkimuksellisen Työn näyttämö -projektin toteutukseen.\nTeatteri Täsmä ry: Näkökenttä -esityksen toteutukseen.\nTyöryhmä Marja Skaffari ja Johanna Peltola: klovneriaesityksen toteutukseen.\nLisäksi kesäteatteriin toteutetaan näytelmä Tatun ja Patun Suomi, jota esitetään 4.7.–5.8.2019. Aino Havukaisen ja Sami Toivolan samannimiseen kirjaan perustuvan teoksen on dramatisoinut Sami Rannila. Ohjauksesta vastaa Janne Jämsä ja rooleissa nähdään Samuel Kujala, Verneri Lilja, Jenni Helenius ja Inke Koskinen. Teos toteutetaan yhteistyössä Suomen Kiertueteatterin kanssa.\nTiedote 4.4.2019, julkaisuvapaa heti\nTatuksi ja Patuksi Nörtti ja TTT-tähti\nTatun ja Patun Suomi -näytelmä Pyynikin kesäteatterissa kesällä 2019\nPyynikin kesäteatterin ja Suomen Kiertueteatterin yhteistyössä tuottaman Tatun ja Patun Suomi -näytelmän näyttelijät on valittu. Tatuna ja Patuna nähdään kaksi tamperelaista nuoren polven ammattinäyttelijää.\nTatun rooliin astuu Samuel Kujala, joka on tuttu Ylen suositun Nörtti: DragonSlayer666 -nuortensarjan pääroolista. Kujala valmistuu keväällä Tampereen yliopiston teatterityön tutkinto-ohjelmasta (Näty) teatteritaiteen kandidaatiksi.\nPatuna Pyynikin maisemissa nähdään Tampereen Työväen Teatterin näyttelijä Verneri Lilja, joka on valmistunut Teatterikorkeakoulusta teatteritaiteen maisteriksi vuonna 2017.\nUseissa sivurooleissa taituroivat Ahaa Teatterissa viime vuodet näytellyt Jenni Helenius sekä teatterityön kandidaatti Inke Koskinen Nätyltä.\n- Meillä on jälleen tänä kesänä erittäin kovatasoinen näyttelijäkatras mukana tekemässä koko perheen teatteria ainutlaatuisessa miljöössä, kertoo Suomen Kiertueteatterin johtaja ja näytelmän ohjaaja Janne Jämsä.\nAino Havukaisen ja Sami Toivosen samannimiseen kirjaan perustuvan, Sami Rannilan dramatisoiman koko perheen näytelmän ensi-ilta on Pyynikin kesäteatterissa 4. heinäkuuta.\nTatun ja Patun Suomi -esitykset Pyynikin kesäteatterissa 4.7.-5.8.2019.\nNäytelmän liput ovat myynnissä Lippupisteellä sekä Tampereella Kulttuurimyymälä Aplodissa ja Pyynikin kesäteatterin ryhmämyynnissä.\nKoko perheen teatteriesityksen lisäksi Pyynikin kesäteatterin ohjelmistossa on kesällä 2019 kotimainen komedia Nuotin vierestä.\nTiedote 14.3.2019, julkaisuvapaa heti\nPyynikin kesäteatteri järjestää torstaina 18.7.2019 kello 18.00 hyväntekeväisyysnäytöksen Hope – Yhdessä & Yhteisesti ry Tampereen hyväksi. Jokaisesta Nuotin vierestä -ihmissuhdekomedian kyseiseen näytökseen myydystä lipusta lahjoitetaan 2,00 euroa toiminnan tukemiseen.\nHope on poliittisesti ja uskonnollisesti sitoutumaton järjestö, joka toimii vapaaehtoisvoimin 20 paikallistoimijan välityksellä eri puolilla Suomea. Toiminnan tavoitteena on antaa lapsille Suomessa tasa-arvoisemmat mahdollisuudet hyvään arkeen. Yhdistys jakaa vähävaraisille ja kriisin kokeneille perheille konkreettisia vaate- ja tavaralahjoituksia, sekä lapsille ja nuorille harrastustukea ja vapaa-ajan elämyksiä. Lisätietoa yhdistyksen toiminnasta https://hopeyhdistys.fi/\nPyynikin kesäteatterisäätiön tuki kohdistuu Tampereen paikallisyhdistykselle. Yleisöllä on halutessaan mahdollisuus antaa oma lahjoituksena Hope – Yhdessä & Yhteisesti ry Tampereen hyväksi osallistumalla lipaskeräykseen teatterin kahvioalueella ko. esityspäivänä.\nLiput 18.7.2019 kello 18.00 alkavaan Nuotin vierestä -näytökseen ovat normaalihintaisia (hinta sisältää lahjoitettavan summan).\nTiedote 20.11.2018, julkaisuvapaa heti\nKimppalippu sisältää teatterikäynnin Tampereen Komediateatterin farssissa Voi veljet!, Viikinsaaren kesäteatterin musiikkikomediassa 506 ikkunaa sekä Pyynikin kesäteatterin komediassa Nuotin vierestä kesällä 2019. Kimppalippu on myynnissä kaikissa kolmessa teatterissa vuoden 2018 loppuun saakka 99 euron hintaan.\n– Uskomme kaikkien hyötyvän siitä, että kilpailutilanteesta huolimatta jokainen meistä kannustaa asiakkaitamme käymään myös muissa teattereissa, kertoo Pyynikin kesäteatterin toiminnanjohtaja Hanna Suurhasko.\nViikinsaaren kesäteatterissa nähdään kesällä 2019 Heikki Salon musiikkikomedia 506 ikkunaa, jonka ohjaa Olka Horila. 506 ikkunaa on lämminhenkinen tarina veljeksistä ja rakkaudesta. Se on koominen tarina erään kerrostalon asukeista, hulvattomista henkilöistä, jotka kaikki etsivät rakkautta.\nTeoksessa kuullaan Miljoonasateen musiikkia ja rooleissa nähdään Heikki Hela/Sami Hintsanen, Sanni Haahdenmaa, Krista Putkonen-Örn, Janne Kallioniemi, Birgitta Putkonen, Jarkko Tiainen ja Saska Pulkkinen. Esitykset 13.6.-10.8.2019.\nPyynikin kesäteatterin ohjelmistossa kesällä 2019 on komedia Nuotin vierestä. Johanna Hartikaisen käsikirjoittaman ihmissuhdekomedian ohjaa Ola Tuominen. Tarinassa insinööri Arto toteuttaa vaimonsa viisivuotissuunnitelmaa täydellisen uran ja perheen saavuttamiseksi, kunnes tapahtumiin sotkeutuvat äiti, karaoke ja sattuma.\nRooleissa mm. Juha-Matti Koskela, Tiina Weckström, Irina Vartia, Kaisa Hela, Jarmo Perälä, Leena Rousti, Karoliina Blackburn, Seppo Paajanen ja Hanna Gibson. Esitykset 11.6.-10.8.2019.\nTampereen Komediateatterin Voi veljet! -farssin ovat kirjoittaneet Ray Cooney ja hänen poikansa Michael. Panu Raipian ohjaaman näytelmän tapahtumat sijoittuvat keskiluokkaisen englantilaispariskunnan kotiin, jossa valmistaudutaan iloiseen perhetapahtumaan. Tomin ja Lindan suunnitelmat uhkaavat romuttua Tomin veljien Dickin ja Harryn saavuttua taloon. Näyttelijöinä Jukka Puotila, Jukka Leisti, Tommi Raitolehto, Petra Karjalainen, Mari Turunen, Aku Sajakorpi sekä Vesa Kietäväinen. Esitykset 7.6.-10.8.2019.\nTiedote 31.10.2018, julkaisuvapaa 1.11.2018\nLASTEN SUURSUOSIKIT TATU JA PATU PYYNIKIN KESÄTEATTERIIN\nAino Havukaisen ja Sami Toivosen luomat suosikkihahmot Tatu ja Patu seikkailevat ensi kesänä Pyynikin kesäteatterissa Tampereella. Kesällä 2018 yhteistyönsä aloittaneet Pyynikin kesäteatteri ja Suomen Kiertueteatteri vastaavat tuotannosta jälleen yhdessä tuumin.\n– Olen todella iloinen, että yhteistyö Suomen Kiertueteatterin kanssa jatkuu, kertoo Pyynikin kesäteatterin toiminnanjohtaja Hanna Suurhasko.\n– Tatu ja Patu ovat 8-vuotiaan tyttäreni suosikkeja, joten odotamme ensi kesän esitystä innokkaasti koko perheen voimin.\nTulevana kesänä Pyynikillä nähdään Havukaisen ja Toivosen Tatun ja Patun Suomi -kirjasta dramatisoitu samanniminen koko perheen näytelmä. Dramatisoinnista vastaa Sami Rannila, joka on dramatisoinut useita suosittuja koko perheen teatteriesityksiä. Näytelmän Pyynikille ohjaa Suomen Kiertueteatterin johtaja Janne Jämsä.\n– Tatun ja Patun tuominen Pyynikin kesäteatteriin on äärimmäisen suuri kunnia, sillä Tatu ja Patu saavat ensimmäisen oman kesäteatterisovituksensa, iloitsee Jämsä.\nTatun ja Patun Suomi -näytelmässä koomisenvakava kaksikko esittelee löydöksiään oudosta pohjolan maasta, jossa me kaikki asumme - eli Suomesta. Tatun ja Patun omalaatuisten testien kohteiksi joutuvat esityksessä niin ruisleipä, suomalainen mökkikulttuuri kuin saunakin. Suomen kieli on kaupan nopeille ostajille ja katsojat päästetään tutustumaan myös Kalevalaan sekä upouuteen joulupukkikandidaattiin. Esityksen näyttelijät julkistetaan alkuvuodesta 2019.\nTatun ja Patun Suomi saa ensi-iltansa Pyynikin kesäteatterissa 4.7.2019. Esitykset ajalla 4.7.-5.8.2019.\nNäytelmän lipunmyynti alkaa 1.11.2018 klo 10 Lippupisteellä sekä Tampereella Kulttuurimyymälä Aplodissa ja Pyynikin kesäteatterin ryhmämyynnissä.\nTiedote 8.10.2018, julkaisuvapaa heti\nPYYNIKIN KESÄTEATTERIN PÄÄOSAAN JUHA-MATTI KOSKELA - IHMISSUHDEKOMEDIAA TÄHDITTÄVÄT MYÖS IRINA VARTIA JA KAISA HELA\nEnnestään tuttuja kasvoja Pyynikin yleisölle sen sijaan ovat TTT:n näyttelijä Samuli Muje (mm. Avioliittosimulaattori 2015) sekä freelance-näyttelijät Karoliina Blackburn (Pirunpelto 2014), Jarmo Perälä (Taivaan Tulet 2016), Leena Rousti (mm. Taivaan Tulet 2016) ja Seppo Paajanen (Mooseksen perintö 2007).\nLisää näyttelijäkiinnityksiä julkaistaan syksyn aikana.\nNäytelmän esitysoikeuksia valvoo Suomen Näytelmäkirjailijat ja Käsikirjoittajat – Finlands Dramatiker och Manusförfattare ry.\nTIEDOTE 15.8.2018, Vapaa julkaistavaksi heti\nPYYNIKIN KESÄTEATTERILLA ERINOMAINEN KESÄ\nPyynikin kesäteatterin kausi 2018 oli menestys. Ehtoolehdon sankarit -näytelmän kantaesitys sai erittäin hyvän vastaanoton ja sen katsojamäärä oli yhteensä 42 770.\nMinna Lindgrenin kirjojen pohjalta Seija Holman ja ohjaaja Tommi Auvisen dramatisoimasta teoksesta oli kahden kuukauden aikana yhteensä 52 esitystä, joiden täyttöprosentti oli 98,4%.\n"Onnistuminen oli mielestäni monen tekijän summa. Ensinnäkin alkuperäisteksti on erinomainen ja näyttämöllä nähtiin varsinainen unelmatiimi, joka kiinnosti yleisöä. Kun näytelmä taitavan työryhmän käsissä valmistui ja viidakkorumpu teki tehtävänsä, katsomot olivat täpötäynnä heinäkuun alusta alkaen", kertoo Pyynikin kesäteatterin toiminnanjohtaja Hanna Suurhasko.\nMyös Pyynikin kesäteatterin ja Suomen Kiertueteatterin yhteistyössä tuottama Herra Hakkarainen seikkailee -näytelmä sai hyvän vastaanoton ja keräsi 15 esitykseensä yhteensä 7 132 katsojaa. Onnistumista juhlittiin 5.8.2018 kesäteatterilla järjestetyssä pääsymaksuttomassa lastentapahtumassa.\n"Olemme erittäin tyytyväisiä teatterimme historian ensimmäiseen yhteistuotantoon Pyynikin kesäteatterin kanssa. Esitys keräsi runsaasti positiivista palautetta niin aikuis- kuin lapsiyleisöltäkin. Hyvillä mielin jatkamme yhteistyötä myös ensi kesänä", iloitsee Suomen Kiertueteatterin johtaja Janne Jämsä.\nKesällä 2019 uusi kotimainen kantaesitys\nEnsi kesänä Pyynikin kesäteatterissa nähdään komedia Nuotin vierestä, joka saa ensi-iltansa 14.6.2019.\nIhmissuhdekomediassa insinööri Artolla on elämässä selvät sävelet määrätietoisen vaimonsa viisivuotissuunnitelman toteuttajana, kunnes äiti ja kohtalo puuttuvat peliin.\nKotimaisen kantaesityksen ohjaa Ola Tuominen, joka saapuu Pyynikin kesäteatteriin ensimmäistä kertaa ohjaajaksi. Aiemmin hänet on nähty Pyynikillä näyttelijänä.\n”Pyynikin kesäteatterin kaikki työntekijät kautta aikojen ovat "valantehneitä puistotyöntekijöitä", joita yhdistää laji nimeltä suomalainen ja erityisesti tamperelainen kesäteatteri. Itse useina kesinä legendaarisessa kansallismaisemassa näytelleenä vaihdan näkökulman ohjaajan penkille kesällä 2019. Toivotan kaikki tervetulleeksi Pyynikin kesäteatteriin!” Tuominen kehottaa.\nVuonna 2016 julkaistuun elokuvaan pohjautuvan teoksen dramatisoi alkuperäiskäsikirjoittaja Johanna Hartikainen yhteistyössä Tuomisen ja kesäteatterin toiminnanjohtaja Hanna Suurhaskon kanssa.\n”On hauskaa ja innostavaa päästä suunnittelemaan ja kirjoittamaan teatterille. Tiimityöskentelymme on alkanut lupaavasti, jokainen palaveri on ollut antoisa ja jopa riehakas. Lupaa toivottavasti hyvää lopputuloksen kannalta”, toivoo käsikirjoittaja Hartikainen yhteistyön alkaessa.\nPäärooleissa esiintyvät näyttelijät julkaistaan myöhemmin.\nNuotin vierestä -esityksen lipunmyynti alkaa tiistaina 16.10.2018.\nLipunmyynti Lippupiste, Tampereella myös Kulttuurimyymälä Aplodi ja Pyynikin kesäteatterin ryhmämyynti.\nSuomen Kiertueteatterin ja Pyynikin kesäteatterin kesän 2019 koko perheen näytelmä julkistetaan loppuvuodesta.\nLEHDISTÖTIEDOTE 4.7.2018, julkaisuvapaa heti\nSuomen Kiertueteatteri ja Pyynikin kesäteatteri tuovat heinäkuun alussa ensi-iltaan Mauri Kunnaksen kirjoihin ja hahmoihin perustuvan Herra Hakkarainen seikkailee -näytelmän Pyynikin kesäteatteriin. Suomen Kiertueteatteri valikoitui Pyynikin kesäteatterin yhteistyökumppaniksi viime syksynä.\nLEHDISTÖTIEDOTE 30.5.2018, julkaisuvapaa heti\nEHTOOLEHDON SANKARIT -KOMEDIA SAA ENSI-ILTANSA PERJANTAINA 15.6.2018\nVastikään Eino Salmelaisen säätiön tunnuspalkinnolla palkitun Mikko Saastamoisen suunnittelema lavastus tuo palan Helsinkiä keskelle Pyynikin kansallismaisemaa ja Jaana Aron pukusuunnittelu saa näyttelijät sukeltamaan syvälle ysikymppisten maailmaan.\nLipunmyynti kesän näytelmään käy vilkkaana; varattuna on jo yli 80 % lipuista. Heinä- ja elokuun iltaesityksiin löytyy kuitenkin vielä tilaa ja peruutuspaikkoja kannattaa tiedustella viikonkin varoitusajalla.\nLipunmyynti: Lippupiste, Tampereella myös Kulttuurimyymälä Aplodi ja Pyynikin kesäteatterin ryhmämyynti\nTiedote 16.1.2018, julkaisuvapaa 17.1.2018\nSUOMEN KUULUISIN UNISSAKÄVELIJÄ SEIKKAILEE PYYNIKIN KESÄTEATTERISSA 2018\nPyynikin kesäteatterissa nähdään lastenteatteria myös tulevana kesänä. Mauri Kunnaksen rakastettuihin tarinoihin perustuva näytelmä Herra Hakkarainen seikkailee esitetään Tampereella yhteensä 15 kertaa aikavälillä 5.7.-5.8.2018.\nKoko perheelle suunnatussa teoksessa tutut hahmot päätyvät hauskoihin ja vauhdikkaisiin tilanteisiin, kun Herra Hakkarainen lähtee öisille reissuilleen. Masa Marsulla on käpälät täynnä työtä, kun se koettaa pysyä parhaan ystävänsä kannoilla. Lisäksi sillä on arvoituksia ratkaistavana. Mihin ovat kadonneet Herra Hakkaraisen äidin sukat ja miksi rouva pormestari on niin kovin huolissaan oudoista yöllisistä tapahtumista?\nEsitystä suositellaan yli 3-vuotiaille ja sen kesto on noin 45 minuuttia. Tuottaja Janne Jämsä kertoo, että esityksessä pyritään huomioimaan mahdollisimman hyvin eri-ikäisten katsojien tarpeet:\n”Pyörivän katsomon esiin tuomat uudet tapahtumapaikat ja esityksen lyhyt kesto auttavat pitämään yllä pienimpien katsojien mielenkiinnon. Tekstin huumori ja esityksen tilannekomiikka puolestaan naurattavat nuorimpien lisäksi kouluikäisiä ja vanhempia.”\nPyynikin kesäteatterin toiminnanjohtaja Hanna Suurhasko iloitsee tuotannon toteutumisesta:\n”On hienoa, että voimme jatkaa lastenteatteriperinteen luomista Pyynikille yhteistyössä Kiertueteatterin kanssa. Innolla odotan lopullisia suunnitelmia siitä, miten Herra Hakkaraisen ja Ehtoolehdon sankarien maailmat yhdistyvät Pyynikin maisemiin.”\nteksti Mauri Kunnas\ndramatisointi Patrik Drake\ntekijänoikeuksia valvoo Agency North Oy\nEsitykset 5.7. - 5.8.2018 Pyynikin kesäteatterissa\nLipunmyynti käynnistyy keskiviikkona 17.1. kello 10.00.\nLiput ovat myynnissä Kulttuurimyymälä Aplodissa sekä Pyynikin kesäteatterin ryhmämyynnissä Tampereella, valtakunnallisesti Lippupisteellä.\nTiedote 17.10.2017, julkaisuvapaa heti\nKESÄN 2018 LIPUNMYYNTI KÄYNNISSÄ NYT\n- Ehtoolehdon sankarit -dekkarikomedian näyttelijäkaarti täydentyy\nPyynikin kesäteatterissa nähdään kesällä 2018 Minna Lindgrenin humoristiseen Ehtoolehto-dekkarisarjaan perustuva näytelmä Ehtoolehdon sankarit. Vauhdikas dekkarikomedia kertoo viisaista vanhuksista hölmössä maailmassa. Kesän 2018 lipunmyynti käynnistyi tänään 17.10.2017.\nLindgrenin Ehtoolehto-tarina dramatisoidaan nyt ensimmäistä kertaa näyttämölle. Teoksen ohjaa Tommi Auvinen, joka vastaa myös dramatisoinnista yhdessä Seija Holman kanssa. Viimeksi tämän useista yhteistyöprojekteistaan tutun parivaljakon työstä nautittiin Pyynikillä vuoden 2015 menestyskomedia Avioliittosimulaattorissa.\nTiedote 28.9.2017, julkaisuvapaa heti\nENSIMMÄISET NÄYTTELIJÄT JULKAISTU\nMinna Lindgrenin suosittuun Ehtoolehto-kirjasarjaan perustuva dekkarikomedia Ehtoolehdon sankarit nähdään tulevana kesänä ensimmäistä kertaa näyttämöllä.\nEhtoolehdon sankarit -teoksen ensimmäisinä näyttelijäkiinnityksinä julkaistaan upea tehokolmikko Tuija Piepponen, Eija Vilpas ja Mari Turunen.\nTaiteilijana ja ilmaisutaidon kouluttajanakin tunnettu Piepponen nähtiin Pyynikin kesäteatterissa viimeksi 90-luvun alun Kilpakosjat-näytelmässä.Vilpas ja Turunen puolestaan viihdyttivät Pyynikillä vuonna 2015 kantaesityksensä saaneessa Avioliittosimulaattorissa.\nLisää näyttelijäkiinnityksiä julkistetaan myöhemmin.\nKesän 2018 lipunmyynti alkaa tiistaina 17.10.2017.\nLipunmyynti Tampereella Kulttuurimyymälä Aplodissa ja Pyynikin kesäteatterin ryhmämyynnissä. Lipunmyynti myös Lippupisteen verkkokaupassa, puhelinpalvelussa ja myyntipisteissä kautta maan.\nRyhmävarauksia vastaanotetaan 2.10.2017 alkaen Pyynikin kesäteatterin ryhmämyynnissä, puh. 010 2292 111 tai varaus@pyynikinkesateatteri.fi.\nLehdistötiedote 16.8.2017, julkaisuvapaa heti\nEHTOOLEHDON SANKARIT ENSI KESÄNÄ PYYNIKIN KESÄTEATTERIIN,\nLIPUNMYYNTI ALKAA LOKAKUUSSA\n- Kesän 2018 ryhmävarauksia otetaan vastaan jo 2.10.2017 alkaen\nPyynikin kesäteatterissa saa kesällä 2018 kantaesityksen Minna Lindgrenin humoristiseen Ehtoolehto-dekkarisarjaan perustuva näytelmä Ehtoolehdon sankarit. Kirpeä komedia kertoo viisaista vanhuksista hölmössä maailmassa. Teräväpäiset hoivakodin asukkaat ottavat aktiivisen roolin sekä omassa elämässään että hoivakodin hämäräperäisten tapahtumien selvittämisessä, eikä mikään jää ennalleen!\nLindgrenin suosittujen Ehtoolehto-romaanien tapahtumat nähdään tulevana kesänä ensimmäistä kertaa näyttämöllä. Teoksen ohjaa Tommi Auvinen, joka vastaa myös dramatisoinnista yhdessä Seija Holman kanssa. Viimeksi tämän useista yhteistyöprojekteistaan tutun parivaljakon työstä nautittiin Pyynikillä vuoden 2015 menestyskomedia Avioliittosimulaattorissa. Ehtoolehdon sankarit -teoksen ensimmäiset näyttelijäkiinnitykset julkaistaan syyskuun aikana.\n31420 KATSOJAA KÄVI NISKAVUORELLA\nTämän kesän uusi upea Niskavuoren nuori emäntä -musikaali keräsi 31420 katsojaa ja sai ylistävää palautetta niin katsojilta kuin kriitikoiltakin.\n”Niskavuoren nuori emäntä oli meidän kunnianosoituksemme Suomen juhlavuodelle. Vaikka emme tänä kesänä saavuttaneet asetettua katsojatavoitetta, uuden taiteellisesti korkeatasoisen kotimaisen musikaalin tuottaminen oli kulttuuriteko, josta olemme erittäin ylpeitä,” kertoo kesäteatterin toiminnanjohtaja Hanna Suurhasko.\nTeatterin oman ohjelmiston lisäksi Pyynikin kesään kuului konsertti- ja stand up- vierailuja sekä yhteistyössä Kulttuuriosuuskunta Kajeen kanssa toteutettu koko perheen näytelmä Katti Matikainen ja mau-ahtava Suomi. Teoksen näki 5265 katsojaa.\n”Toivon kovasti, ettei yksi sateinen kesä pilaa hyvin alkanutta lastenteatteritoimintaa Pyynikillä. Meillä on toiveena pystyä tarjoamaan teatteria koko perheelle myös kesällä 2018, mutta tarvitsemme siihen uuden kumppanin, ja tällä hetkellä suunnitelmat ovat täysin auki,” tähdentää toiminnanjohtaja Suurhasko.\nTuodakseen uusia yleisöjä kesäteatterin pariin Pyynikin kesäteatteri aloitti myös yhteistyön Tampereen kaupungin sosiaalipalveluiden kanssa mahdollistaen teatterikäynnin kahdellesadalle avo- ja asumispalvelujen asiakkaalle. Yhteistyötä tullaan jatkamaan ja kehittämään tulevana vuonna Ehtoolehdon sankarit -näytelmän puitteissa.\nKESÄN 2018 LIPUNMYYNTI ALKAA TIISTAINA 17.10.2017\nLipunmyynti Pyynikin kesäteatterin ryhmämyynnissä (Verkatehtaankatu 11, Tampere), Kulttuurimyymälä Aplodissa (Hämeenkatu 14b, Tampere) sekä Lippu.fi-verkkokaupassa, puhelinpalvelussa sekä Lippupisteen myyntipisteissä kautta maan.\nRyhmävarauksia (yli 30 hlöä) otetaan vastaan 2.10.2017 alkaen Pyynikin kesäteatterin ryhmämyynnissä:\npuh*. 010 229 2111 (ma-pe kello 10 – 16) sekä varaus@pyynikinkesateatteri\nLehdistötiedote 20.7.2017, julkaisuvapaa heti\nNÄYTTELIJÄMUUTOS TÄMÄN VIIKON NISKAVUORI-ESITYKSISSÄ\n"Henna selviytyi tehtävästä uskomattoman hienosti täysin ilman harjoitusta ja on hurmaava nuorena Kustaavana. Ronja palaa rooliinsa mahdollisesti jo ensi viikolla, mutta on tärkää olla kiirehtimättä, jotta vammasta ei jää pysyvää haittaa", Pyynikin kesäteatterin toiminnanjohtaja Hanna Suurhasko toivoo.\nKuva Ronja Alatalosta:\nTiedote 31.5.2017, julkaisuvapaa heti\nNISKAVUOREN NUORI EMÄNTÄ -MUSIKAALI SAA ENSI-ILTANSA PERJANTAINA 16.6.2017\nAvoimet harjoitukset ensi maanantaina\n- Niskavuoren nuori emäntä on taistelua rakkaudesta, kunniasta ja maineesta. Se on tarina vahvoista naisista ja omantuntonsa kanssa painiskelevista miehistä. Teksti on tarpeeksi isoa ja vahvaa, että sitä voi syventää musiikin avulla, ohjaaja Miika Muranen summaa musikaalin sisältöä.\nHella Wuolijoen 1800-luvun hämäläiseen maisemaan sijoittuva tarina koskettaa vielä tänäkin päivänä suurilla tunteillaan ja aidoilla ihmiskohtaloillaan. Loviisa – Juhani – Malviina; kolmiodraaman hintana on niin perhe, suvun kunnia kuin vapauskin. Esityksessä soi kotimaisen Saaga Ensemblen ajaton musiikki\nviisihenkisen bändin esittämänä kapellimestari Joonas Mikkilän vahvoina sovituksina.\nSuurin osa näyttelijöistä nähdään ensimmäistä kertaa Pyynikin kesäteatterissa; esimerkiksi vahvasta musikaaliosaamisestaan tuttu Petra Karjalainen, konkariesiintyjä Sari Havas sekä upeaääninen Maria Pere Seinäjoen Kaupunginteatterista. Toki mukaan mahtuu myös Pyynikki-veteraaneja, kuten Iso-Heikkilän isäntä ja hänen renkinsä Kalle näytelmässä mieleenpainuvan roolin tehnyt Puntti Valtonen sekä Pyynikille lähes 20 vuoden jälkeen palaava tähtinäyttelijä Mikko Nousiainen.\nPyynikin kesäteatteri järjestää maanantaina 5.6. kello 18.30 yleisölle mahdollisuuden kurkistaa uuden Niskavuori-musikaalin harjoituksiin. Tule katsomaan ohjaaja Miika Murasen, koreografi Jenni Nikolajeffin ja kapellimestari Joonas Mikkilän työskentelyä Niskavuoren nuori emäntä -musikaalin esiintyjien kanssa. Lisätiedot: http://bit.ly/2rUeHun\nTiedote 23.3.2017, julkaisuvapaa heti\nPyynikin kesäteatterisäätiö on jakanut teatterialan apurahoja yhteensä 60 000 eurolla. Jakoperusteissa kiinnitettiin erityisesti huomiota vapaan kentän taiteilijoiden ja esitystaiteen monimuotoisuuden tukemiseen.\nApurahoja myönnettiin tällä kertaa muun muassa käsikirjoitustyöhön, teatteri- ja nukketeatterituotantoihin sekä poikkitaiteellisiin ja osallistaviin teoksiin.\n• työryhmä Anna Ackerman, Minna Hokkanen ja Joni Huttunen: teatterituotannon Tapa Ingénue! kuluihin\n• työryhmä Karoliina Blackburn, Aatu Keränen ja Sanna Majanlahti: suomalaista lasten- ja nuorten runoutta sekä uimahyppyjä yhdistävään uimahallikiertueeseen\n• Asko Jaakonaho: näytelmän kirjoittamiseen\n• työryhmä Katja Kähkönen, Mateja Ocepek ja Katja Povse: Vauva- ja taaperoteatteri AEIOU:n Äitii! -teoksen tuotantoon\n• Legioonateatteri ry: teatterin historiikin julkaisemiseen\n• Työryhmä Sanna Majanlahti ja Tomi Pelli: Monologiesityksen toteutukseen\n• Henrika Nieminen ja Teemu Kiiskilä: taiteelliseen työskentelyyn Kultakalamalja -kiertue-esityksessä\n• Jonni Pantzar: näytelmän kirjoittamiseen\n• Laura Sariola: taiteelliseen työskentelyyn\n• Siperian teatteriyhdistys ry: teatterituotantoihin\n• SirkusRakkausPumPum ry: osallistavan monitaiteisen katushown tuottamiseen\n• Tukkateatteriyhdistys ry: valokalustohankintoihin ja Rossum's Universal Robots -tuotantoon\n• Työryhmä Fanniina Tuomola ja Iida Sahlman: kesäteatteriesityksen tuotantoon\n• Täsmäteatteri / Santeri Helinheimo ja työryhmä: toivoa käsittelevään kokemukselliseen teatteriesitykseen Pispalan uittotunnelissa syksyllä 2017\n• Irina Vartia: sooloteoksen toteutukseen\nSäätiö tukee Pyynikin kesäteatterin toiminnan tuotoilla teatteritoimintaa Tampereella. Tänä vuonna apurahan hakijoita oli yhteensä 38, ja myönnetyt apurahat olivat suuruudeltaan 1 000 - 8 000 euroa.\nTiedote 16.1.2017, julkaisuvapaa heti\nPYYNIKIN KESÄTEATTERISÄÄTIÖN APURAHAHAKU KÄYNNISSÄ\nNISKAVUOREN NUORI EMÄNTÄ -MUSIKAALI KIINNOSTAA\nKesällä 2017 Pyynikin kesäteatterissa esitetään Miika Murasen ohjaama ja dramatisoima Niskavuoren nuori emäntä. Klassikkoteos nähdään nyt ensimmäistä kertaa musikaalina. Lipunmyynti käy vilkkaana; tällä hetkellä paikkoja on ostettu ja varattu lähes puolet.\nKolmiodraaman päärooleissa ovat Maria Pere, Mikko Nousiainen ja Elina Keinonen.\nROOLEISSA: Maria Pere, Mikko Nousiainen, Elina Keinonen, Sari Havas, Petra Karjalainen, Puntti Valtonen, Ronja Alatalo, Kake Aunesneva, Laura Hänninen, Heidi Kirves, Teemu Koskinen, Jenni Nikolajeff, Anna Pukkila ja Olli Riipinen.\nMediatiedote 30.11.2016, julkaisuvapaa heti\nLISÄÄ NÄYTTELIJÖITÄ KIINNITETTY PYYNIKIN KESÄTEATTERIN 2017 MUSIKAALIIN\nPyynikin kesäteatterin musikaaliin Niskavuoren nuori emäntä on kiinnitetty lisää kiinnostavia näyttelijöitä. Monipuolisesta ilmaisusta ja vahvasta musikaaliosaamisesta tunnettu Petra Karjalainen nähdään musikaalissa Niskavuoren Hetan roolissa. Niskavuoren nuorimmaista, Kustaavaa, näyttelee nuori tamperelainen lahjakkuus Ronja Alatalo. Lisäksi Iso-Martin osaan on kiinnitetty Tampereen yliopistosta näyttelijäksi valmistunut Teemu Koskinen. Kaikki kolme näyttelijää tekevät tulevana kesänä ensiesiintymisensä Pyynikin kesäteatterissa, kuten myös aiemmin julkaistuista näyttelijöistä mm. nimiosassa esiintyvä Maria Pere ja Niskavuoren vanhan emännän roolissa nähtävä Sari Havas.\nPetra Karjalainen on ollut kiinnitettynä Tampereen Työväen Teatterin näytelijäksi vuodesta 1997 alkaen. Karjalainen on urallaan esiintynyt pääosissa muun muassa musikaaleissa Desirée, Chicago ja 5 vuoden rakkaus (Last Five Years), tehnyt lukuisia mieleenpainuvia sivurooleja sekä vieraillut mm. Tampereen Teatterissa, Helsingin kaupunginteatterissa ja Suomen kansallisoopperassa. Hänet on nähty myös useissa tv-sarjoissa ja elokuvissa. Petra on iloinen roolistaan Pyynikin kesäteatterissa, jossa hän on nähnyt elämänsä ensimmäisen teatteriesityksen jo 3-vuotiaana: ”Olen aina rakastanut Niskavuori-näytelmiä ja Heta on mielestäni todella mielenkiintoinen hahmo. Tuskin maltan odottaa että pääsen häneen tutustumaan!”\nTampereen Yhteiskoulun ilmaisutaidon erityislukiota käyvä Ronja Alatalo on nuoresta iästään huolimatta jo kokenut esiintyjä. Suomen Kansallisoopperan balettioppilaitoksen erikoiskoulutuksesta teatterimaailmaan päätynyt Ronja teki esikoisroolinsa vuonna 2012 Tampere-talon suurmusikaali Annien pääosassa. Tämän jälkeen tie on vienyt mm. Tampereen Komediateatterin ja Tampereen Työväen Teatterin näyttämöille. Syksyllä 2016 hän aloitti näyttelijänä YLE:n Uusi Päivä- draamasarjassa.\nTeemu Koskinen on valmistunut vuonna 2009 Tampereen yliopiston näyttelijäntyön linjalta (NÄTY). Valmistuttuaan hän on työskennellyt mm. Kotkan Kaupunginteatterissa ja Kouvolan teatterissa. Teemu on vieraillut myös Tampereen Työväen Teatterin näytelmässä Runar ja Kyllikki sekä Kansallisteatterin kiertuenäytelmässä Aikaero.\nHella Wuolijoen Niskavuoren nuori emäntä nähdään ensimmäistä kertaa musikaalina. Teoksen sovittaa ja ohjaa Pyynikin kesäteatteriin Miika Muranen, joka vastasi myös Lahden kaupunginteatterin kiitetyn Niskavuoren naiset -musiikkinäytelmän sovituksesta ja ohjauksesta vuonna 2013. Kolmiodraaman päärooleissa nähdään Maria Pere (Loviisa), Mikko Nousiainen (Juhani) ja Elina Keinonen (Malviina).\nNISKAVUOREN NUORI EMÄNTÄ PYYNIKIN KESÄTEATTERISSA 13.6.-12.8.2017\nROOLEISSA: Maria Pere, Mikko Nousiainen, Elina Keinonen, Petra Karjalainen, Sari Havas, Puntti Valtonen, Ronja Alatalo, Kake Aunesneva, Laura Hänninen, Heidi Kirves, Teemu Koskinen, Jenni Nikolajeff, Anna Pukkila\nLipunmyynti Lippupisteessä, Pyynikin kesäteatterin ryhmämyynnissä ja Kulttuurimyymälä Aplodissa.\nTiedote 24.11.2016, julkaisuvapaa heti\nLasten kesäteatterinäytelmät jatkuvat Pyynikin kesäteatterissa yhteistuotantona:\nkantaesityksenä Katti Matikainen ja mau-ahtava Suomi\nKesällä 2017 Tampereella pääsee matkustamaan ympäri Suomen vain istahtamalla Pyynikin kesäteatterin pyörivään katsomoon television lastenohjelmista tuttujen Katti Matikaisen ja Nakkirakin seuraan. ”Katti Matikainen ja mau-ahtava Suomi” on koko perheen näytelmä, joka perustuu Silja Sillanpään samannimiseen lastenkirjaan. Se juhlii satavuotiaan Suomen suvea.\nReissukissa Katti Matikainen ja lukukoira Nakkirakki osallistuvat Humppakerhon kotimaan kesäkiertueelle. Laulavien eläkeläisten matkassa kaverukset pääsevät kokeilemaan niin maatilamatkailua, metsäretkeilyä kuin festarielämääkin. Pohjanmaalta humppabussin salamatkustajaksi kipuava alati nälkäinen vuohi tarjoaa matkalle haasteita, samoin Matikaisen vikkelä Mummu, joka tuntuu aina olevan kateissa. Onneksi Katti on tottunut ottamaan selvää asiasta kuin asiasta ja Nakkirakki puolestaan tietää jo valmiiksi kaiken.\nEsityksessä nähdään Katti Matikaisen ja Nakkirakin rooleissa hahmojen alkuperäisesittäjät Silja Sillanpää ja Ville Mononen. Esityksen ohjaa Janne Pellinen. Muu työryhmä julkistetaan myöhemmin.\nKatti Matikainen ja mau-ahtava Suomi saa ensi-iltansa tiistaina 4.7. klo 18 ja esityksiä on heinäkuun aikana 17. Koko perheen esitystä suositellaan yli 3-vuotiaille ja sen kesto on n. 45 min.\nLipunmyynti aukeaa 28.11.2016 klo 10 Kulttuurimyymälä Aplodissa Tampereella, sekä Lippupisteellä 1.12. klo 10.\nEsitys on Kulttuuriosuuskunta Kajeen ja Pyynikin kesäteatterin yhteistuotanto.\nEnnakko ma 3.7. klo 15.00\nEnsi-ilta ti 4.7. klo 18.00\nSu 9.7. klo 15 ja 18\nMa 10.7. klo 15 ja 18\nTi 11.7. klo 15 ja 18\nMa 17.7. klo 15 ja 18\nTi 18.7. klo 15 ja 18\nMa 24.7. klo 15 ja 18\nTi 25.7. klo 15 ja 18\nLiput Kulttuurimyymälä Aplodista 16 €, perhelippu (4 hlö) 56 €\nLiput Lippupisteeltä 18,50 €, perhelippu (4hlö) 62 € + mahdolliset toimituskulut.\ntuottaja Susanna Ihanus\np.050 300 7647\nVerkkosivut: mauahtavasuomi.blogspot.fi ja www.kaje.fi\ntoiminnanjohtaja Hanna Suurhasko\np. 050 325 0275\nLehdistötiedote 17.10.2016, julkaisuvapaa heti\nPyynikin kesäteatteriin tuoreita kasvoja ja suosikkinäyttelijöitä kesällä 2017\n- Niskavuori-musikaalin rooleissa mm. Maria Pere, Mikko Nousiainen, Sari Havas ja Puntti Valtonen\nPyynikin kesäteatterin lavalla nähdään ensi kesänä nimekkäiden näyttelijöiden rinnalla uusia tuttavuuksia ja tulevaisuuden lupauksia. Uuden Niskavuoren nuori emäntä -musikaalin nimiosaan Loviisaksi on kiinnitetty näyttelijä Maria Pere ja Juhani Niskavuoren saappaisiin astuu lukuisista elokuvista ja tv-sarjoista tuttu suosikki Mikko Nousiainen. Kolmiodraaman toisen naisen, Malviinan roolin näyttelee Elina Keinonen. Mukana teoksessa ovat myös ensimmäistä kertaa Pyynikillä näyttelevä Sari Havas ja samalla lavalla näytelmissä Iso-Heikkilän isäntä ja hänen renkinsä Kalle sekä Albatrossi ja Heiskanen mieleenpainuvat roolit tehnyt Puntti Valtonen. Heidän lisäkseen ensi kesän 15 hengen näyttelijäkaartiin kuuluvat mm. Heidi Kirves, Kake Aunesneva, Laura Hänninen ja Anna Pukkila.\nPääosassa esiintyvä Maria Pere on Seinäjoen kaupunginteatterin näyttelijä, joka tekee nyt ensimmäisen teatterivierailunsa Tampereelle. Upeaääninen Maria on tehnyt näyttelijäntyön lisäksi kymmenen vuoden ajan yhteistyötä ja useita esiintymisiä Kaj Chydeniuksen kanssa. Marian merkittäviin musikaalirooleihin kuuluvat mm. Sound Of Music -musikaalin Maria (Kemin kaupunginteatteri 2009) ja Lainahöyhenten Francis (Seinäjoen kaupunginteatteri 2016). Juhanin salarakkaan Malviinan roolissa nähdään Teatterikorkeakoulusta vuonna 2014 valmistunut tamperelaislähtöinen Elina Keinonen. Hänen teatteritöihinsä lukeutuvat mm. Vaasan Kaupunginteatterin Oliver! -musikaali (2013) ja Teatteri Takomon Amerikkalainen tyttö (2012). Tampereella Elina on nähty viimeksi Tampereen Teatterin koskettavassa draamassa Tarpeettomia ihmisiä (2015). Tämän lisäksi Elina on näytellyt mm. Helsingin Kaupunginteatterissa sekä useissa tv- ja elokuvatuotannoissa.\nHella Wuolijoen kolmiodraaman sydämessä ovat nuori emäntä Loviisa ja hänen miehensä Juhani sekä Juhanin rakastajatar Malviina. Mitä on tehtävissä, kun rakkaus repii sydämiä, perhettä ja suvun kunniaa? Klassikkoteoksen dramatisoi musikaaliksi ja ohjaa Tampereen Työväen Teatterin ohjaaja Miika Muranen, Saaga Ensemblen musiikin sovittaa kapellimestari Joonas Mikkilä ja koreografina toimii Jenni Nikolajeff. Lavastuksen suunnittelee Aalto-yliopiston lavastustaiteen professori Liisa Ikonen.\nNiskavuoren nuori emäntä -esitykset 13.6.-12.8.2017\nLipunmyynti alkaa 18.10.2016.\nLehdistötiedote 18.8.2016, julkaisuvapaa heti\nPyynikin kesäteatteri juhlistaa 100-vuotiasta Suomea esittämällä kesällä 2017 ikiklassikon Niskavuoren nuori emäntä. Näytelmän dramatisoi musikaaliksi ja ohjaa Miika Muranen. Näytelmän roolitus julkistetaan syksyn aikana.\nLehdistötiedote 9.8.2016, julkaisuvapaa heti\nTAIVAAN TULET TAVOITTI LÄHES 43 000 KATSOJAA\nPyynikin kesäteatterilla tapahtuu vielä elokuussa\nTaivaan tulet -esityskausi päättyi viime lauantaina. Runsaasti positiivista katsojapalautetta saanut kiitelty näytelmä tavoitti kesän aikana lähes 43 000 katsojaa ja Pyynikin kesäteatterin täyttöaste kesän 2016 aikana oli 95%.\nKesän 2017 näytelmä tullaan julkistamaan elokuun aikana.\nKONSERTTEJA JA STAND UP -ILTA\nVaikka oma esityskausi päättyi, Pyynikin kesäteatteri toimii elokuun aikana näyttämönä useille eri tapahtumille. Heinäkuussa alkaneet Maltti ja Valtti: Tehtävä mummolassa -seikkailunäytelmän esitykset jatkuvat vielä tiistaina 9.8. ja keskiviikkona 10.8. Koko perheen teatteriesitykselle on selvästi ollut kysyntää, sillä näytelmä on jo saavuttanut yleisötavoitteensa.\nThe Ukulele Orchestra of Great Britain -orkesteri esiintyy keskiviikkona 10.8. täydelle katsomolle, sillä konsertti on jo pitkään ollut täyteen varattu.\nSunnuntaina 14.8. käynnistyy Virta vie Pyynikille -festivaaliviikko. Ensimmäisenä on luvassa perhepäivä, joka huipentuu odotetun Hevisauruksen keikkaan. Ilta jatkuu Pyynikillä musikaalien maailmassa tunnelmoiden, kun Memory – Musikaalien loistoa -konsertissa esiintyy muun muassa tämän vuoden tangokuningatar Erika Vikman.\nFestivaalin muita esiintyjiä ovat esimerkiksi Wärttinä, Saimaa, Waltteri Torikka trio, Seitsemän Seinähullua Veljestä sekä Jope Ruonansuu. Lauantai 20.8. on pyhitetty stand upille, kun esiintymisvuorossa ovat eturivin koomikot Jaakko Saariluoma, Ilari Johansson ja Niko Kivelä.\nLisätiedot Virta vie Pyynikille -tapahtumista: www.virtavie.fi.\nLehdistötiedote 17.6.2016, julkaisuvapaa heti\nPyynikin kesäteatteria jo kuudentoista vuoden ajan luotsannut Jari Nieminen jättäytyy tehtävästään tämän kesän jälkeen. Pyynikin kesäteatterisäätiö haki uutta toiminnanjohtajaa keväällä ja uudeksi toiminnanjohtajaksi on nyt valittu Hanna Suurhasko.\nSyksyllä pestinsä aloittava Suurhasko on 37-vuotias kulttuurituottaja (AMK), joka on työskennellyt näyttämötaiteen tuotannon, hallinnon ja markkinoinnin parissa puolet elämästään. Harrastajateatterissa jo nuorena kipinän alalle saanut Suurhasko on toiminut mm. Suomen Kansallisbaletin tuottajana sekä useissa teatterialan luottamustoimissa. Tällä hetkellä hän asuu perheineen Turussa ja siirtyy Pyynikin kesäteatterin toiminnanjohtajan tehtävään Samppalinnan Kesäteatterista.\nSuurhasko haluaa muun muassa osallistaa yleisön teatterin toiminnan kehittämiseen.\nKuva: HANNA SUURHASKO\nLEHDISTÖTIEDOTE 7.6.2016, julkaisuvapaa heti\nTAIVAAN TULET LUMOAA PYYNIKIN KESÄTEATTERISSA\nPyynikin kesäteatterin valtaa tänä kesänä Taivaan tulet, joka perustuu Timo Parvelan ja Kari Väänäsen käsikirjoittamaan samannimiseen tv-sarjaan. Pyynikille Taivaan tulet on näytelmäksi sovittanut ja ohjannut Olli-Matti Oinonen Kuopion kaupunginteatterista. Ensi-ilta on perjantaina 17.6.2016.\nELÄMÄNMENO ERILAISTA KUIN ETELÄSSÄ\nTaivaan tulet alkaa siitä, kun konstaapeli Rauni Väänänen palaa vuosien jälkeen takaisin kotiseudulleen Kemijärvelle. Paluumuutto ei suju aivan mutkitta, sillä etelässä vietetyt vuodet ovat vieroittaneet hänet pohjoisen tavoista ja etäisestä isästä. Pikkukaupungin elämäntyyli ja poliisin työtehtävätkin ovat erilaisia kuin Espoossa.\nTarinasta löytyy Lapin lumoa sekä pohjoisen karua elämänmenoa. Vahvoja tunteita ja hurttia huumoria viljelevän esityksen lavastussuunnittelusta vastaa Marjatta Kuivasto, jolle vastikään myönnettiin Pirkanmaan kulttuurirahaston vuoden 2016 palkinto. Pukusuunnittelu on Maria Salmisen käsialaa. Esityksessä kuullaan muun muassa tv-sarjasta tuttua Ismo Alangon musiikkia.\nLipunmyynti Taivaan tulet -esityksiin käy vilkkaana. Tällä hetkellä on myyty ja varattu jo 38 000 lippua. Peruutuspaikkoja kannattaa kysellä pitkin kesää, sillä paikkoja saattaa vapautua vielä viikonkin varoitusajalla. Tänä kesänä päiväesityksiä on lisätty; kello 14:00 alkavia esityksiä on keskiviikkoisin, torstaisin ja lauantaisin.\nLASTENTEATTERIA, KONSERTTEJA JA STAND UP -ILTA\nTaivaan tulet -esitysten lisäksi Pyynikin kesäteatteri toimii tänä kesänä monien eri tapahtumien näyttämönä.\nHeinäkuussa ensi-iltansa saa Maltti ja Valtti: Tehtävä mummolassa -esitys, jonka tuottaa Kulttuuriosuuskunta Kaje.\nSunnuntaina 31.7. vuorossa on Suomi nauraa -kesäkiertue, jossa esiintyvät maamme eturivin koomikot: Heli Sutela, André Wickström, Jaakko Saariluoma, Ali Jahangiri ja Mika Eirtovaara.\nLähes loppuunmyyty The Ukulele Orchestra of Great Britain (UK) -konsertti valtaa Pyynikin 10.8.2016.\nVirta vie Pyynikille -festivaali järjestetään 14.-21.8.2016. Esiintyjinä on esimerkiksi Hevisaurus, Värttinä, Waltteri Torikka, Seitsemän Seinähullua Veljestä sekä stand up -koomikot Niko Kivelä, Jaakko Saariluoma ja Ilari Johansson.\nTimo Allinniemi, Kake Aunesneva, Lotta Huitti, Timo Julkunen, Senni Kurittu/Idalilja Raipia, Esa Latva-Äijö, Mika Lepistö, Rinna Paatso, Jarmo Perälä, Jukka Pitkänen, Pauliina Puurila, Tommi Rantamäki, Leena Rousti, Ari-Kyösti Seppo, Nina Tienhaara ja Janne Turkki\nLEHDISTÖTIEDOTE 25.2.2016, vapaa julkaistavaksi\nPyynikin kesäteatterisäätiö on jakanut apurahoja teatteriryhmille, työryhmille ja yksityishenkilöille. Apurahoja myönnettiin esimerkiksi esitystoimintaan, taiteelliseen työskentelyyn, opintoihin ja tutkimustoimintaan.\nApurahan saivat Esteetön taide ja kulttuuri, Haiharan nukketeatteri, Marika Heiskanen, työryhmä Taru Huokkola ja Joni Seppälä, Susanna Ihanus ja työryhmä, Elina Kiikku, Emilia Pokkinen, Maria Skaffari, Taaliateatteri, Anna-Liisa Tarvainen, Teatteri 2.0, Teatteri FAQ, Teatteri Täsmä, Teatteriyhdistys Eliisa, Tukkateatteri sekä Anna-Kaisa Vuorinen.\nApurahoja jaettiin kaikkiaan 50.000 euroa. Saapuneiden hakemusten yhteissumma oli yli kaksinkertainen jaettuun summaan verrattuna.\nApurahoja myönnettiin aikaisempien kesien esityksistä kertyneistä ylijäämistä. Lisäksi kertyneillä ylijäämillä on päätetty rakennuttaa kesäteatterin kahvion alueelle uusi katos asiakasviihtyvyyden parantamiseksi.\nTulevan kesän esityksen Taivaan tulet lipunmyynti on käynnistynyt vilkkaana.\nLippuja on myyty ja varattu tähän mennessä noin 30 000 kappaletta.\nPyynikin kesäteatteri, toimisto, Verkatehtaankatu 11, Tampere\nLiput: kulttuurimyymälä Aplodi, puh. 010 346 2000 sekä Lippupiste\nPyynikin kesäteatterin ryhmämyynti puh. 010 2292 111


Tuhannet mun kasvot: Turistipäivä\nVietettiin eilen parin tunnin turistipäivä Helsingissä kavereiden kanssa. Eilinen valitus selkeästi tehosi, koska Miina sanoi heti: "Nyt sitten kuljetaan kamera kaulassa niinkuin turistit koko päivä". JEE! Kierreltiin muutamat kaupat ja käytiin syömässä Virgin Oilissa, nam! Ja kiitti Laura ;--)\nGinan sovituskopista löydettiin jotain kuvoa ja mietittiin tuon tollon monia tarkoitusperiä. Niin, miettikää itse. Sitten joku kärttyinen myyjä tuli sanomaan meille että ei täällä saa valokuvata. Sillä oli selkeästi muutenkin huono päivä, mutta pistettiin kamera hetkeksi laukkuun piiloon ja sitten jatkettiin.\nItse löysin myös Ginasta itselleni aika sopivan T-paidan.. tai siis ainakin sanoma oli kohdillaan. Nyt jäi vähän harmittamaan etten ostanut sitä. :--D\nPerinteinen sovituskoppi masennus. Joskus voisi harkita vaikka selkä suorana istumista.\nTämän kuvan nimi on laski.jpg\nMielettömiä tärähdyskuvia kamerasta löytyi noin 200 kappaletta.\nRatikassa luulin olevani metrossa ja metrossa ratikassa.\n"Noniin, näyttäkääs nyt mikä on mun *piip*" Turisikuvauksen aatelia.\nKaverikuva. Huomatkaa kokoero, yhyy. Yritin saada Miinaa ottamaan musta sellaisen taiteellisen "seison paikallani kun metro suheltaa ohitseni"-kuvan mutta se ei oikein onnistunut. Myös "Yhyy, kun kaikki päättyy - Harry Potter"-kuvat eivät onnistuneet joten en voi valitettavasti julkaista niitä :D\nLiukuportaissa oli siistiä. "KATO NYT ETTEI TUU KAKSOILEUKA".\nR masentui kun meillä oli niin huonot jutut.\nTässä vaiheessa kiljuin kovaan ääneen: "Ota musta kuva kun mä olen ratikassa". Hiljaisuus.\n...Sitten tuli häpeä.\nIllan lasti. Okei, vain Miinan, mutta Miina halusi ottaa niistä kuvan. Tämän jälkeen lähdettiin kämpille katsomaan.. kuvia.. yhdestä paikasta... hihiih. Aikuisten juttuja(AS). Yritettiin ettiä tuttuja ja tirskuttiin, kun löydettiin. Saatiin myös lisävahvistusta muutamasta muusta kaverista.. ja ne kuvat spämmään sitten myöhemmin ettei tästä tule nyt aivan överipitkä postaus.\nLoppuun vielä kuva: "Ota musta kuva kun mä halaan kissaa."?\nJep, tässä ei ollut päätä eikä häntää.. mutta onpahan sisältöä! :D Mietin vielä eilen että lähdenkö ollenkaan, koska oli niin kammottavan huono olo (päänsärky, huimaus, pahoinvointi, rakkulat kurkussa yms) mutta onneksi hyvässä seurassa sellaisetkin "pikkumurheet" unohtui käden käänteessä. Tänään on kuitenkin nokka vuotanut koko ajan .. toivon vain että tämä pöpö menee kuitenkin äkkiä ohi koska huomenna on tiedossa piiiitkä duunipäviä taas Helsingin suunnalla.\nLähettänyt Mirre klo sunnuntaina, heinäkuuta 31, 2011\n31. heinäkuuta 2011 klo 20.52\n31. heinäkuuta 2011 klo 22.35\nAika jännä juttu, mä olin myös viikonlopun Helsingissä tossa Sörkän kurvissa, missä on tuo ravintola Kolme Kaisaa. Kaveri asuu siinä n. 100m päässä :)\n1. elokuuta 2011 klo 9.21\nTim: Jep :D\nNiina: Hah :D\nLoinen: Mulla ei ole mitään havaintoa missä oltiin, mä vaan seurasin ns. johtajaa. Ittellä paikkatuntemus on aika 0. :D\n1. elokuuta 2011 klo 13.12\nHei muistaks sen skoppiprinsessan pyörätuolikaverin, se löytyy AS:sta! :DDDDDDDDDDDDD\n1. elokuuta 2011 klo 18.25\nSen ginan paidanhan voi kätevästi tilata niiden nettisivuilta, jos jäi paidan puute harmittamaan ( sä kyllä varmaan tiestit täne jo, mutta noo... ! :)\n2. elokuuta 2011 klo 19.57\nviivi: tätä mä en kyllä muista :D yritin kovasti mutta ei nyt irronnut.\nAnonyymi: mulla ei ole luottokorttia :(\n2. elokuuta 2011 klo 20.00\nKyllikki Nyrkki kirjoitti...\nSun tukka näyttää iha hullun hyvältä näissä kuvissa! Ja muutenki ois kiva nähä enempi noit naurukuvia ymns, oot meinaa näissä kuvissa yyberfreesinä :)\n2. elokuuta 2011 klo 20.28\nSalla Salminen kirjoitti...\nKaupoissa saa kuvata! Ne lasketaan julkisiksi paikoiksi.\n2. elokuuta 2011 klo 22.05\nTosiaan, tässä perusteet sille, miksi kaupoissa saa kuvata.\n2. elokuuta 2011 klo 22.15\nKyllikki Nyrkki: Heh, sen tekee heti kun suoristaa tukan niin näyttää aina paljon huolitetummalta. + tietysti mä hymyilen kun mulla on kivaa kavereiden kanssa :---) hih, niiden seura tekee hyvää.\nSalla Salminen: Joo, tiedän. Itse olen käynyt tekijänoikeuskurssinkin oikein.. mutta tosiaan, myyjällä taisi olla muutenkin hieman kyrpä otsassa. Ja me oikeasti kuvattiin vaan toisiamme :D eikä mitään "otan tästä kuvan ja matkin ja teen himassa samanlaisen" yms. :)\n2. elokuuta 2011 klo 22.37\nSiinä tollossa on tiätty käytetty nuuska.\n11. elokuuta 2011 klo 18.46


Suomalaisfirman mitta täyttyi – lopettaa toimitukset Kärkkäiselle - Kotimaa - Uutiset - MTV.fi\nSuomalaisfirman mitta täyttyi – lopettaa toimitukset Kärkkäiselle\nKotimaa Julkaistu 24.04.2015 16:00\nKuvassa Kärkkäisen bensa-asema. Lehtikuva\nFinlayson liputtaa avoimemman Suomen puolesta ja ilmoittaa lopettavansa yhteistyön tavaratalo Kärkkäisen kanssa. Yhtiön mukaan syynä ovat eettiset ja yhtiön arvoihin liittyvät syyt.\nTavaratalo Kärkkäisen omistajat ovat Magneettimedia-julkaisun takana, jonka päätoimittaja Juha Kärkkäinen sai viime vuonna käräjäoikeudessa tuomion kiihottamisesta kansanryhmää vastaan juutalaisvastaisesta kirjoittelusta.\nUusimmassa numerossa on taas useita sivuja pitkä kirjoitus, jossa ollaan huolissaan valkoisen rodun uhanalaisuudesta. Lehti kirjoittaa muun muassa: "Suomalaisten keskimääräinen älykkyysosamäärä on 100-105, kun taas monilla Afrikan alueilla se on alle 70."\nFinlayson haluaa Kärkkäiseen täydellisen pesäeron. Yhtiö ei enää toimita uusia tuotteita myyntiin Kärkkäisen tavarataloon.\n– Meidän oli tässä tilanteessa vain pakko toimia, koska meillä on ihan samalla tavalla vastuu yhteiskunnan kivuudesta kuin kaikilla muillakin, Finlaysonin toimitusjohtaja Jukka Kurttila sanoo.\n– Tällainen kirjoittelu [esimerkiksi holokaustin kieltäminen] on meidän finlaysonlaisten mielestä vastenmielistä ja se on sitä myös asiakkaidemme mielestä.\nToimitusjohtaja Kurttilan mukaan ratkaisun taloudellinen arvo on vuositasolla satoja tuhansia euroja.\nFinlayson sai viime marraskuussa laajaa julkisuutta Tom of Finland -lakanamalliston julkistuksellaan. Yhtiö kokee auttaneensa suomalaisia keskustelemaan avoimesti seksuaalisesta vapaudesta. Kurttila sanoo yllättyneensä siitä, kuinka myönteisesti ja suvaitsevaisesti suomalaiset ottivat tuotesarjan vastaan.\n– Jos teemme Tom of Finland -malliston, emme voi toisella kädellä olla tukemassa tällaista yritystä. Meidän piti valita puolelle, Kurttila sanoo.\nKuluttajaliikkeet nostavat aika ajoin näkyviä boikotteja yrityksiä vastaan, joiden koetaan toimivan väärin. Yrityksen toista yritystä vastaan eettisistä syistä käynnistämä julkinen selkkaus on harvinainen.\n– Kuluttajat äänestävät jaloillaan, mutta kyllä yritystenkin pitää kantaa vastuunsa. Me emme voi sallia epäeettisesti tai moraalittomasti toimivien yritysten toimintaa, sanoo Kurttila.\nHän näkisi mielellään vastaavan vastarinnan yleistyvän laajemminkin yritysmaailmassa.\nMagneettimedia-ilmaisjakelulehdestä rikosilmoitus 22.4.2015\nKalafirmat suuttuivat Talvivaaran purkuputkesta - ostot lopetetaan Näistä kunnista kansanedustajat tulevat


USA harkitsee uusia Pohjois-Korean vastaisia pakotteita | Yle Uutiset | yle.fi\nYhdysvalloissa lainsäätäjät ovat esitelleet lainsäädännön, joka laajentaisi Pohjois-Korean vastaisia pakotteita. Se asettaisi nykyistä tiukempia rangaistuksia kansainvälisille yhtiöille, jotka käyvät kauppaa Pohjois-Korean kanssa, uutistoimisto Reutersille kerrotaan.\nLakiehdotus mahdollistaisi sanktioiden asettamisen ihmisille ja yrityksille Yhdysvaltojen rajojen ulkopuolella, Reuters toteaa. Tämänhetkiset pakotteet koskevat enimmäkseen amerikkalaisia ja yhdysvaltalaisia yhtiöitä.\nAloitetta kannattavat uutistoimiston mukaan sekä republikaanit että demokraatit. Se vastaa Yhdysvaltojen kongressin huoleen viimevuotisista, Sonyn tytäryhtiöön Sony Picturesiin kohdistuneista kyberhyökkäyksistä, Reuters kirjoittaa. Yhdysvallat on syyttänyt hyökkäyksistä Pohjois-Koreaa. Se katsoo myös, että Pohjois-Korean ydinaseohjelman hillitsemisessä on epäonnistuttu kansainvälisesti.\nUlkomaatPohjois-KoreaKansainväliset pakotteetKybersodatYhdysvallatKorea (hist.)ydinaseetuutistoimistotThomson Reutersrangaistukset


Annetaan kaikille mahdollisuus uuteen alkuun | Markus Lohi\nMarkus Lohi | maalis 1, 2017 | Yleinen | 0 Kommenttia\nViime viikolla esitin pikaisia uudistuksia suomalaiseen konkurssilainsäädäntöön. Nykyisestä järjestelmästä kärsivät eniten ne tuhannet velalliset, joilla ei ole mitään mahdollisuutta selvitä velkataakasta omana elinaikanaan. Tällöin velkasummat ovat paisuneet niin isoiksi, että ihminen näkee oman tilanteensa täysin toivottomana, lamaantuu ja jää ikään kuin yhteiskunnan ulkopuolelle.\nMonella konkurssin läpi käyneellä yrittäjällä olisi kuitenkin vielä paljon annettavaa yhteiskunnalle, mutta työhön tarttuminen ei ole käytännön tasolla mahdollista. Vouti ottaa omansa vähäisistäkin tienesteistä ja luottokelpoisuuden saaminen takaisin ei ole läheskään yhtä helppoa kuin sen menettäminen.\nSuomalainen lainsäädäntö on takertunut liikaa vanhoihin käytäntöihin. Konkurssi nähdään täällä häpeänä, josta pitää kärsiä koko elämän ajan. Esimerkiksi Japanissa konkurssilakeja on uudistettu hyvällä menestyksellä. Vaikka Yhdysvallat ei ole lähelläkään unelmayhteiskuntaa, voimme oppia sieltä jotain. Yksi tällainen on positiivinen elämänasenne ja eteenpäin katsominen. Jos joku epäonnistuu, ystävät ja naapurit auttavat ja kannustavat eteenpäin. Myös lainsäädäntö antaa mahdollisuuden aitoon uuteen alkuun nopeasti.\nSuomessa pitkään voimassa ollut laki velkajärjestelystä auttaa osaa, mutta kaikki velalliset eivät velkajärjestelyn piiriin edes pääse.\nErityisesti työllisyysasteen kannalta parhaana ratkaisuna näkisin vuosikymmenien velkavankeuden katkaisemisen kertaheitolla. Nollataan henkilökohtainen tilanne niin, että ihminen saa uuden mahdolli-suuden lähteä rakentamaan elämäänsä puhtaalta pöydältä. Näin velallinen voisi lähteä nollilta liikkeelle ja kerätä luottokelpoisuutta uudelleen, sen sijaan, että hän roikkuisi vuosikymmenet miinuksella. Lainsäätäjien tehtävänä on miettiä, miten ”nollaus” käytännössä tapahtuisi, mihin rajat asetetaan ja miten uusi käytäntö kompensoitaisiin esimerkiksi velkojille. Järjestelmä ei voi olla sellainen, että se suosii holtitonta velkaantumista puhumattakaan epärehellisestä toiminnasta.\nNykyistä epäedullisemmaksi tilanne ei tilanne voisi muuttua yhdenkään osapuolen kannalta. Nyt kukaan ei saa mitään ja ylivelkaantuneiden panos yhteiskunnan hyväksi jää kokonaan hyödyntämättä.\nYlivelkaantuneet eivät ole ainoa lain kouran kaltoin kohtelema ryhmä, vaan pikaremonttia tarvittaisiin muuallakin. Nostin tammikuussa keskusteluun velkojensa vuoksi köyhyysloukkuun ajautuneiden pienituloisten eläkeläisten asemaan. Vaikka olemme säätäneet takuueläkkeen, ne joilla on velkoja ulosotossa, eivät saa edes sitä. Siksi esitin, että osana köyhyyden vähentämistä ulosoton suojaosan tulisi nostaa vähintään takuueläkkeen tasolle. Myös asumiskulut pitäisi ottaa nykyistä paremmin huomioon ulosoton suojaosassa. Takuueläke on vähintään 760 euroa kuukaudessa, mutta ulosoton raja lähes satasen pienempi eli 672 euroa. Näitä kahta järjestelmää ei ole siis sovitettu keskenään yhteen.\nJos suojassa nostetaan, velkojat kärsisivät hieman. Tämä ei ole kuitenkaan ratkaisematon ongelma. Paljon suurempi olisi se hyöty, joka tulisi inhimillisesti näille ihmisille, jotka tippuvat köyhyysloukkuun. Usein he ovat siellä ilman omaa syytään esimerkiksi kaverille tai sukulaiselle annetun takauksen takia.\nMeillä lainsäätäjillä on siis vielä paljon tehtävää köyhyyden vähentämiseksi eikä kaikki keinot ole pelkästään etuuksien nostamista. Toivottavasti saamme pian muutoksen parempaan.


Lapinlahden henkirikos: poliisilla on epäilty\nUutta tietoa Lapinlahden henkirikoksesta - surma-asunnossa oli paikalla useita henkilöitä, epäilty karkuteillä\nHenkirikos tapahtui uhrin omassa kodissa.\nPoliisi on kuitenkin puhuttanut kaikki sen tiedossa olevat paikalla olleet. Kuvituskuva.\n11.02.2019 klo 8:54 (muokattu 11.02.2019 klo 12:47 )\nPoliisi tiedotti sunnuntaina, että hälytyskeskukseen ilmoitettiin torstaina 7. helmikuuta asuntoon kuolleesta henkilöstä. Paikalle hälytetty poliisipartio totesi välittömästi vainajassa väkivallan merkkejä.\nEpäillyn henkirikoksen uhri on paikkakuntalainen, vuonna 1977 syntynyt yksin asuva mies.\nAsunnossa oli poliisin mennessä paikalle uhrin lisäksi yksi toinen henkilö.\nTutkinnanjohtaja, rikoskomisario Veli Pallonen kertoo Iltalehdelle maanantaina, että asiasta ilmoittanut henkilö oli eri henkilö kuin se, joka oli asunnossa paikalla poliisin saapuessa. Myös ilmoittaja oli kuitenkin aiemmin ollut asunnossa paikalla.\nPallonen kertoo, ettei poliisilla ole tällä hetkellä tarkkaa tietoa siitä, keitä kaikkia asunnossa oli epäillyn henkirikoksen tapahtuessa. Poliisi on kuitenkin puhuttanut osan paikalla olleista. Poliisilla on myös käsitys epäillystä tekijästä, mutta epäilty on tällä hetkellä kateissa.\nPoliisilla ei ole toistaiseksi mitään tietoa epäillyn olinpaikasta.\nMuut poliisin tiedossa olevat paikalla olleet henkilöt tunsivat uhrin.\nUutista täydennetty 11.2. kello 12.46. tiedolla siitä, että epäilty on kateissa.\nMies ja nainen otettu kiinni epäiltynä Lapinlahden henkirikoksesta - uhri löytyi kuolleena asunnostaan


Miksi Donald Trump hyökkää postiäänestystä vastaan, vaikka äänesti itse postitse? – Ehdotus vaalien lykkäyksestä saattaa olla pohjustus vaalipäivän juonelle | Lapinkansa.fi\nMiksi Donald Trump hyökkää postiäänestystä vastaan, vaikka äänesti itse postitse? – Ehdotus vaalien lykkäyksestä saattaa olla pohjustus vaalipäivän juonelle\nYhdysvaltain presidentti Donald Trump väläyttää presidentinvaalien siirtämistä. Todellisuudessa Trump tietää, että vaalien siirtäminen on käytännössä mahdotonta.\nYhdysvaltain presidentti Donald Trump väittää postiäänestämistä epäluotettavaksi, vaikka tutkimukset sanovat täysin muuta. Trump äänesti itse viime vaaleissa postitse.\nYhdysvaltain presidentinvaalit Yhdysvallat Donald Trump Postiäänestys


Kunta-alan neuvottelut keskeytettiin - Työehtoneuvottelut - Turun Sanomat\nKunta-alan neuvottelut keskeytettiin\nNeuvottelut kunta-alan uusista työ- ja virkaehtosopimuksista on keskeytetty. Kunta- ja hyvinvointialuetyönantajat KT kertoo, neuvottelujen jatkamiselle ei ole tällä hetkellä edellytyksiä, sillä palkansaajajärjestöjen neuvotteluissa esittämät palkankorotusvaateet ovat julkiselle taloudelle kestämättömiä.\n– Kunta-alan henkilöstö on palkankorotuksensa ansainnut. Nyt esitetyt ylimääräiset palkankorotukset ylittävät kuitenkin hyvinvointiyhteiskunnan kestokyvyn ja johtavat veronkorotuksiin ja velkaantumiseen. Haluamme turvata palvelut ja henkilöstön työhyvinvoinnin koko kunta-alalla myös tulevaisuudessa, sanoo tiedotteessa KT:n toimitusjohtaja Markku Jalonen.\nTyönantajapuolen mukaan palkansaajajärjestöille ei riitä yleisen linjan noin kahden prosentin korotukset ensimmäisenä vuonna. Lisäksi järjestöt vaativat erillisiä monivuotisia palkkaohjelmia.\nEsimerkiksi Sote ry on esittänyt sote-alan henkilöstölle yleisten korotusten lisäksi vuosittain maksettavaa 3,6 prosenttiyksikön korotusta viiden vuoden ajan. Palkkaohjelman kokonaisrahoitustarve olisi noin 4,8 miljardia euroa.\nKoko kunta-alaa koskevien palkkaohjelmien rahoitustarve olisi vähintään 12,4 miljardia euroa viiden vuoden aikana. KT:n mukaanv aatimukset ylittävät hyvinvointiyhteiskunnan ja veronmaksajien maksukyvyn.\nKunta-alan sopimukset päättyvät tänään. Sopimuksia kuitenkin noudatetaan, kunnes uudet työ- ja virkaehtosopimukset on neuvoteltu. Sopimusten piirissä on noin 425 000 palkansaajaa.\nAKurkinen 01.03. 10:07\nlypsy yritys 👎🏻\nEi senttiäkään enempää kunta-alalle kuin jo sopimukset tehneille aloille ! Myt on tulossa tiukat ajat, minkä kunta-alan ihmisetkin pitäisi ymmärtää !\nHima-Hönö 01.03. 10:52\nVast: lypsy yritys 👎🏻\nAKurkinen nyt suorastaan loistaa tietäväisyydellään.\nEi lainkaan näköjään käsitä mikä on lähtöpalkka + prosentit päälle.\nNuo lisäprosentithan on tarkoitettu Kurkisen esittämien senttien saamiseksi.\nTaisi olla kiire kommentoimaan tätäkin asiaa kun peukutukset jäivät pois. ONNEKSI!


Särkänniemen rannekkeita myös tänä kesänä Suomen Lähikaupan myymälöistä » Uutiset | Kaupan liitto\nEtusivu > Ajankohtaista > Uutiset > Särkänniemen rannekkeita myös tänä kesänä Suomen Lähikaupan myymälöistä\nSärkänniemen rannekkeiden myynti Suomen Lähikaupan myymälöissä laajenee\nSuomen Lähikaupan yhteistyö Särkänniemen kanssa jatkuu. Aiempina kesinä Suomen Lähikaupan Siwoista on voinut hankkia huvipuiston rannekkeita. Ensi kesänä ne tulevat myyntiin myös yhtiön muihin ketjuihin.\nSärkänniemen Elämyspuiston avainrannekkeita myynti viime kesänä kauppaostosten yhteydessä onnistui niin hyvin, että yhteistyötä päätettiin laajentaa tänä vuonna entisestään. Nyt lippuja saa Siwojen lisäksi myös Valintataloista ja Euromarketeista, lähes 700 kaupasta ympäri Suomen.\nMyynnissä on Särkänniemen suosituimmat lipputuotteet, Elämys- ja Ipana-avaimet. Ennakkoon ostetulla avaimella voi kävellä jonottamatta sisälle Särkänniemen portista, lisäksi liput ovat ennakkoon ostettuna edullisempia kuin portilta ostettuina. Liput tulevat myyntiin, ja ne ovat myynnissä huhtikuun lopusta elokuun alkuun.\n"Haluamme Suomen Lähikaupassa tarjota asiakkaille kysyttyjä palveluita ruokakaupan tuotteiden lisäksi. Yhteistyön aloitus onnistuikin hienosti viime kesänä. Särkänniemi on Suomen tunnetuimpia matkailukohteita ja hyvin positiivinen kumppani, jonka kanssa pystymme palvelemaan asiakkaitamme entistäkin paremmin", palveluliiketoiminnan johtaja Petri Toivonen Suomen Lähikaupasta sanoo.\nSärkänniemen Elämyspuisto arvioitiin vuonna 2011 Suomen parhaaksi vapaa-ajankeskukseksi Taloustutkimuksen tekemässä tutkimuksessa. Tänä vuonna puistossa avataan maailman ensimmäinen Angry Birds Land.